Nutrizio alorreko banantze desegoki samarrak | Revista\nBanantze dietak : Nutrizio alorreko banantze desegoki samarrak\n/imgs/20061201/img.alimentacion.01.jpgArgaltzeko gehiegizko kezkak aspaldi honetan benetako sendabide-leherketa sortarazi du: horietako batzuk baliagarri dira, beste asko alboragarri eta gehientsuenak kaltegarri, inondik inora. Bere burua bereizte edo “banantze dietatzat” hartzen duten horietako asko -elikagai jakin batzuk ez nahastea ardatz dutenak- “fantasia hutsezkoak” dira, Obesitatea Aztertzeko Elkarte Espainiarrekoek (OAEE) jakinarazi dutenez. Aditu horiek ohartarazi dutenez, arriskutsuak dira elikagai batetik neurri gabe hartzea baimentzen duten edo elikagai osasuntsurik beharrik gabe murrizten duten banantze dieta guztiak.\n/imgs/20061201/img.alimentacion.02.jpg Dieta horiek funtsezko bereizgarri bat dute: elikagaiek ez dakarkigute ongizatea eta ez dute pisua handitzen, ez berez, ezta dauzkaten kalorien ondorioz, konbinazio jakin batzuetan hartzearren baizik. Autore horien arabera, “ia” elikagai denetatik har daiteke, janari berean ez nahastekotan. Hona banantze dieta horien beste ezaugarri nagusietako bat. elikagai kopuruak ez daude mugatuak, azalpen soil baten arabera: organismoak ez ditu aprobetxatzen nutrienteek -karbohidratoak, proteinak eta gantzak- ekartzen dizkiguten kaloriak, bereiz hartuz gero, janari berean nahasi gabe.\n/imgs/20061201/img.alimentacion.03.jpg Ikerlari, sendagile eta nutrizionisten iritzi jeneralizatuak garbi asko diosku: dieta hauek ez dute funts zientifiko argi eta zehatzik. Dieta horien aldekoek beraien teoriak sortu dituzte, organismoaren -zehazkiago, digestio eta endokrinoaren- berariazko funtzionamendua euskarri harturik, baina errealitateak besterik diosku: oraino ez da osatu hipotesi horiek bermatzeko moduko bibliografiarik, bere azterketa serio, bere populazio-lagin eta guzti.\nNutrizioaren Fundazio Espainiarrak argi eta garbi adierazi du nolako jarrera duen Montignac-en erregimenaren aurrean. Hauxe da gehien hedatu diren banantze dieta horietako bat eta bere euskarria “faltsua da, kasu denetan gehiegizko pisua pankreasaren (intsulina ekoizten duen organoa) okerreko funtzionamenduaren ondorio dela baitio”, besteak beste.\n/imgs/20061201/img.alimentacion.06.jpg Kalean ikusten dugun errealitateak horrela frogatzen du: banantze dietak milioika pertsonak egin dituzte eta iritsi nahi zuten emaitza lortu dute (kasurik gehienetan, pisua galtzea, alegia). Horrenbestez, banantze dietak emaitza osasungarriak ditu? Galdera, dena den, bestela egin beharko litzateke: osasuntsu mantentzeko edo pisua galtzeko banantze dietarik egitea derrigorrezkoa ote da?\n/imgs/20061201/img.alimentacion.04.jpg Jende askok -ez edonork- digestio trastornorik nozitzen du: bihotz errea, errefluxua, digestio astun eta mantsoak, flatulentzia, idorreria… Sintoma horien zergati ugarietako bat, pertsona horien organismoak behar bezainbeste entzima ez ekoiztea da; hortaz, digestioa ez da behar lukeen bezain arin eta erraza. Kasu horietan eta norberaren sentikortasuna aintzat hartuta -batengandik besteagana alde ikaragarriak baitaude-, janarian zenbat eta karbohidrato, proteina eta gantz gutxiago nahasi, hainbat eta arin eta eraginkorra izango da digestioa. Dena den, ez dago zertan dieta banandu, otordua eratzean arretaz ibiltzea aski baita; entsalada mistoa, arroza, barazki eta okela pusketatxoekin, adibidez, hasteko arroza barazkiekin eta ondoren haragia baino errazago digeritzeko moduko bazkaria da.\n/imgs/20061201/img.alimentacion.05.jpg Garuna, muskuluak eta gibela dira gorputz osoan glukosa gehien kontsumitzen duten organoak. Gauean, lo gautzala, organo horien jarduera dezente jaisten denez, ez dute aparteko glukosa-ekarpenen premiarik. Metabolizatzen ez den glukosak odoletan barrena ordu eta orduetan zirkulatzen du eta osasuntsu dagoen edonoren organismoak odoletako glukosa-mailak erregulatzeko hormona-mekanismoak martxan abiaraziko ditu. Bestela esateko, gluzemia -odoletako glukosa- erregulatzeko behar besteko intsulina dosia jariatuko du.\nBeraz, pisua galtzeko zentzuzko jokaera osasuntsua afaria (eta ez dieta osoa) “banantzean” datza, landarezko eta elikagai proteikoak bakarrik hartuz -haragi gihartsua, arraina, arrautza, urdaiazpikoa…-, karbohidratoz hornitzen gaituztenak alboratuta -ogia, arroza, pasta, patatak, lekaleak- edo azken hauek (bertsio integralean) kopuru txikitan kontsumituz, egun osoan zehar behar beste hartu badira.


Egun bat Musikan: Songs in the Key of Life | EITB Musika bloga\nEgun bat Musikan: Songs in the Key of Life\nGaur Stevie Wonder-en Songs in the Key of Life bilduma bikoitza da protagonista. Izan ere, 1976.urteko urriaren 16an Estatu Batuetako arrakasta zerrendetako lehenengo postuan baitzen. Songs in the Key of Life diskoan, Stevie Wonder-ek kanta batek izan dezakeen ia gai guztiak jorratu zituen. Kanta hauen musika moldaketak ere handiak, landuak dira oso, baita bere neurriko artista batentzat ere. Wonder-en ibilbideko unerik gogoangarrienetako batzuk aurkituko ditugu bertan.\nEsaterako, sasoi hartan hil berri zen Duke Ellington haundiari omenaldi egiten dion Sir Duke hit-a disko honetan entzun dezakegu. Baita Wonder bere haurtzaroaz ari den I Wish edo bere alabatxoari buruzko Isn’t she lovely, gutxi batzuk aipatzearren. Songs in the Key of Life, esan bezala, bi diskok osatzen dute. Nahiz eta ordenan jarrita ez egon, bertako maitasun kantek disko oso bat bete dezakete eta kezka sozialez ari direnek, aldiz, beste bat. Zalntzarik gabe, XX.mendeko bigarren erdiko pop-soularen klasiko bikainenetakoak batu zituen Songs in the Key of Life diskoan Stevie Wonder-ek.\nThis entry was posted in Egun bat Musikan on 16 October, 2008 by blogs eitb.\n← Egun bat Musikan: MARV JOHNSON Egun bat Musikan: JAY LIVINGSTON (1915-2001) →


Kamerata Oiasso hari-orkestrak itxiko du aurtengo Udaberriko Musikaldia - Azkoitia - Maxixatzen.eus\nKamerata Oiasso hari-orkestrak itxiko du aurtengo Udaberriko Musikaldia\nMaxixatzen.eus 2019-05-22 08:00\nXXVIII. Udaberriko Musikaldia arrakasta izaten ari da. Santa Kutz komentua txiki geratu da musika zikloaren baitan eskaini diren lehen hiru kontzertuetan. Zapatu honetan, maiatzak 25, izango da azken kontzertua eta duela lau urte sorturiko Kamerata Oiasso taldeak agurtuko du aurtengo edizioa.\nTaldea Bidasoa eta inguruko musikariek osatzen dute nagusiki, eta Santa Kutzen doinu britainiarrak interpretatuko dituzte. Purcell, Elgar, Holst eta Walton, garai ezberdinetako lau konpositore ingelesen obrekin osatu dute egitaraua.\nHamabost musikari bilduko dira eszenatokian eta lau instrumentu joko dituzte: biolina, biola, biolontxeloa eta kontrabaxua. Kideetako bat, Mikel Urdangarin, Azkoitiko Bizkargi Musika Eskolako irakaslea da.\nKameratako kide gehienak musikari profesionalak dira eta askotan jo izan dute Euskadiko Sinfonikoarekin, Musikeneko Sinfonikoarekin, Frantziako Euskal Kostaldeko Orkestrarekin edota Nafarroako Sinfonikoarekin.\nTaldearen xedea da kontzertuak eszenatoki tradizionaletan eskaintzeaz gain, aretoetan ohiko ez diren entzuleengana hurbiltzea.\nAurtengo Udaberriko Musikaldiari itxiera emango dion kontzertua 18:30ean hasiko da.\nAutobusa Julio Urkixo kaletik\nUdalak autobus zerbitzua jarriko du aste honetan ere, Santa Kutz komentutik joan-etorria egiteko. Autobusa kontzertua baino ordu erdi lehenago aterako da, alegia, 18:00etan Julio Urkixoko geralekutik.


Umetokiko minbizi - Wikipedia, entziklopedia askea.\n(«Umetoki-lepoko minbizi» orritik birbideratua)\nUmetokiko minbizia emakumeen ugal-aparatuko minbizirik arruntena da. Minbizi mota hau umetokiko zelulak asaldatzen direnean gertatzen da, tumorea deritzon masa sortuz. Umetoki minbizi terminoak umetokian ematen diren minbizi ezberdinei egiten die erreferentzia.\nEmakumezkoen ugalketa-aparatuan eragiten duen minbizia, Uteroko gaixotasuna, uterine neoplasm (en)\ndinoprostone (en) , dactinomycin (en) , etoposido, hydroxyurea (en) , 17α-hydroxyprogesterone (en) eta doxorubicin hydrochloride (en)\nUmetokiko minbiziaren irudikapena\nTumore bat onbera edo gaiztoa izan daiteke. Gaiztoa bada, gorputzeko beste atal batzuetara hedatuko da bertan haziz. Onbera bada, berriz, mioma bat sortuko da. Umetokiko miomak oso arruntak dira 50 urte inguruko emakumeetan. Oraindik hauen etiologia ez dago oso argi, baina baliteke gorputzeko hormonek edota geneek sor ditzaketela.\nMinbizidun umetoki lepoaren lagin histologikoa\n3.1 Papanicolaou proba\n3.2 Ekografia transbaginala\n3.3 Endometrioko lagin bat hartzea\n4.1 Umetokiko sarkoma\n4.2 Endometrioko minbizia\n4.3 Umetoki lepoko minbizia\n7.3 Terapia hormonala\nGure organismoa modu erregular batean zatitu daitezkeen zelulez osatuta dago. Honen helburua ehunak berritzea izango da, organismoaren osotasuna eta organoen funtzionamendu egoki mantentzeko. Prozesu hau mekanismo desberdinek erregulatuko dute, zelulei zatitzeko edo egonkor mantentzeko seinaleak bidaliz.\nMekanismoa hauek asaldatzean, umetokiko minbizian,hala nola, zelulak neurriz kanpo hasiko dira zatitzen aldaketa genetiko baten ondorioz (mutazioa) zelula anormal bihurtzen direlako. Zelula mota hauek kontrol barik zatitzen dira eta ez dira hiltzen. Zelulan hauen metaketek nodulu edo tumoreak sortzen dituzte. Gainera, minbizi zelula hauek inguruko ehunak hartzen dituzte eta hedatu egin daitezke gorputzeko leku desberdinetara metastasia sortuz.\nOraindik ez dago zehaztuta zein den minbizi honen kausa, baina ez dago zalantzarik Giza Papilomaren Birusa (GPB) prozesu honen parte dela.\nHonako hauek dira gaixotasun honekin erlazionatuak izan diren arrisku faktoreak:\n50 urtetik gorako emakumea izatea\nMenopausia berantiarraren aurkako estrogenoan oinarritutako (eta ez progesteronarekin konbinatutako) terapia hormonala jasotzea.\nHaurdun gelditzeko arazoak izatea\nMenopausia aurreko hileroko eskasia\nObulutegi polikistikoaren sindromea\nGPB-k (Giza Papilomaren Birusa) sortutako infekzioa\nPertsonaren batek faktore hauetariko bat baino gahiego izateak ez du esan nahi umetokiko minbizia garatuko duenik, baina prebentzio moduan medikuarenera maizago joan beharko da azterketak egitera.\nHasierako fasea asintomatikoa da. Beraz, minbizia garatuta dagoenean hasiko dira lehenengo sintomak agertzen:\nEz-ohiko odol-jario baginalak\nSexu-harremanak izan ostean\n2 hilerokoen arteko garaian\nFluxu baginala handituta eta usain txarra\nMin pelbikoa sexu-harremanak izaterakoan\nUmetokiko minbizia nahiko arin antzematen da, sintomez ohartzea nahiko erraza baita. Hala ere, pertsona batek sintomak erakusten dituenean, badaude zenbait froga minbizi mota hau pairatzen duela baieztatzen dituztenak.\nHauek izango lirateke minbizi mota hau detektatzen lagunduko diguten zenbait proba: papanicolaou proba, ekografia transbaginala edota endometrioko lagin bat hartzea\nPapanicolaou proban (zitologia zerbikal izenarekin ere ezagutzen da), umetokiko zelulak hartzen dira, azkenengo beheko zatikoak non umetokia estutu egiten den baginarekin konektatuz. Zelulen lagina hartu ostean, zelulak aztertuko dira minbizia sortzeko probabilitatea duten ikusteko. Horrela, umetokiko minbizia prebenitu daiteke.\nEkografia transbaginalean umetokia, obulutegiak, Falopioren tronpak, umetokiaren lepoa eta emakumearen zona pelbikoa ikusten dira. Sonda, baginaren barruko aldean sartuko da.\nEndometrioko lagin bat hartzeaAldatu\nBiopsia endometrialean, umetokiko barruko aldeko (endometrio) ehun lagin bat hartzen da ondoren hau aztertzeko. Prozesu horretan anestesia erabil daiteke.\nUmetokiko muskuluetan edo hau eusten duten ehunetan garatzen den oso minbizi arraroa da. Umetokiko sarkomak eraketa ginekologiko gaiztoen %1 baino ez dira eta umetokio egitura gaiztoen artetik %2-5. Umetokiko sarkomen barnean 3 mota daude garatzen diren ehunaren arabera sailkatuak:\nJatorri epitelialeko zelulek eragindako kartzinosarkoamak: umetokiko sarkomen %40-50 dira.\nMiometrioko muskuluan garatzen den leiomiosarkoma: umetokiko sarkomen %30 dira.\nEndometrioko estroman garatzen diren sarkomak: umetokiko sarkomen %15 dira.\nLesioaren kausa ezezaguna da, hala ere, erradiazio pelbikoa jasan duten pazienteek arrisku handiagoa daukate hau garatzeko. Tumore gehienak menopausia ostean gertatzen dira. Gainera, tamoxifenoa (bularreko minbizian terapia osagarri moduan erabiltzen den medikamentua) hartzen duten emakumeek gaixotasuna garatzeko arrisku handiagoa dute hartzen ez dutenek baino.\nEndometrioko minbizia: III. gradua. Umetokiko muskuluaren parte handia hartu du.\nSakontzeko, irakurri: «Endometrioko kartzinoma»\nEndometrioko minbiziak endometrioan garatzen diren hainbat hazkuntza gaiztoei egiten die erreferentzia. Azpimota ohikoena endometrioid adenocarcinoma da, eta normalean menopausia eta gero hainbat hamarkada igaro ondoren agertzen da.\nMinbizia hau garatzeko arrisku faktoreak obesitatea, barneko edo kanpoko estrogenoen esposizioa, tamoxifenoaren erabilera eta hainbat baldintza hereditario. Askotan hiperplasia endometriala dagoenean garatzen da eta minbizia duten pertsonek baginako odol-jarioak izan ohi dituzte.\nFaktore babesleak aldiz ariketa fisikoa, aho bidez hartutako antisorgailuak, haurdun egon izana, eta titia eman izana dira.\nEndometrioko kartzinoma minbizi ginekologikoek eragindako heriotzen artean hirugarren arruntena da, obulutegiko minbiziaren eta umetoki lepoko minbiziaren ondoren. Metodo terapeutiko ohikoena salpingo-ooforektomia bilatelarekin batera egindako erabateko histerektomia abdominala (umetokiaren erauzketa kirurgikoa) da.\nUmetoki lepoko minbiziaAldatu\nUmetoki lepoko minbizia emakumeen artean bigarren minbizi mota ohikoena da. Minbizi honen agerraldiaren bataz besteko adina 45 urte dira. Horrez gain, garapen bidean dauden herrialdeetan maiztasun handiena duen minbizia da (400.000 kasu berri ematen dira urtero).\nGiza papilomaren birusaren (GPB) genotipo “arriskutsuen” infekzioa beharrezkoa da minbizia eragiteko, baina ez da nahikoa. Umetoki lepoko minbizia prebenitu eta sendatu daiteke goiz detektatu ezkero.\nMinbizi hau gutxitzeko erabiltzen diren metodoen artean daude Papanicolaou-en (Pap) ikerketak, giza papiloma birusa duen ikusteko analisiak eta baita GPB infekzioak prebenitzeko txertoak.\nUmetoki lepoko (cervix) minbiziaren irudikapena\nUmetoki minbiziaren tratamendu egokiena jarri ahal izateko eta pronostiko egokiena aurreikusteko garrantzitsua da interbentzio kirurgikoaren ondoren tumorea sailkatzea, hau da, zein estadiotan dagoen zehaztea. Gaixo gehienak oso aldi goiztiarretan diagnostikatzen dira, beraz pronostikoa oso ona izango da.\nTumorea estadioetan sailkatzeko hainbat modu daude FIGO metodoa edo TNM (T: tamaina, N: gongoil linfatikoaren eragina, M: metastasia) metodoa jarraitzen den arabera:\nI estadioa: minbizia endometrioan kokatzen da. Etapa hau A eta B azpi ataletan banatu daiteke umetokiaren paretean tumoreak duen sakontasunaren arabera.\nII estadioa: tumorea umetoki gorputzetik sakabanatu eta umetoki lepora iristen denean, baina umetokitik kanpora sakabanatu gabe.\nIII estadioa: lesioak umetokitik kanpoko hainbat egitura hartzen ditu (obulutegiak, bagina, pelbiseko gongoil linfatikoak…). Hala ere pelbis eremuan baino ez da agertuko.\nIV estadioa: minbiziak ondestea, gernu-maskuria edo urrunago dauden beste organo batzuei ere eragiten dienean.\nEndometrioa osatzen dute zelulak beraien endometrioko zelulekin duten antzekotasun mailaren arabera gradu desberdinetan banatzen dira. Horrez gain, gradu hauek minbizia garatu daitekeen abiadura ere adieraziko dute. Ondorengo 3 graduak bereizten dira:\nGradukoa edo bereizmen altukoa: zelula hauek arauzko zelulen itxura handia dute, eta poliki garatzen diren tumoreak dira.\nGradukoa edo neurrian bereizitakoa: jatorrizko zelulekin antzekotasun bat dute eta beraien hazkuntza lehenengo gradukoena baino azkarragoa da.\nGradukoa edo bereizi gabea: ez dute antzekotasunik jatorrizko zelulekin, eta oso azkar hazi eta sakabanatzen dira.\nUmetokiko minbizia modu ezberdinetan tratatu daiteke, minbizi motaren arabera eta honen hedapenaren arabera: kirurgia, terapia hormonala, kimioterapia eta erradioterapia bidez tratatuko da nagusiki.\nTumorearen eta honen inguruko ehun osasuntsuaren zati bat (marjina) erauztean datza. Kirurgiak 2 atal nagusi ditu: Histerektomia deritzona eta Linfadenektomia deritzona.\nHisterektomia, minbiziaren hedapenaren arabera partziala, totala edo erabatekoa izan daiteke:\nPartziala: umetokia erauziko da.\nTotala: umetokia eta umetokiaren lepoa erauziko dira.\nErrotikoa edo erradikala: umetokia, umetokiaren lepoa, inguruko ehunak eta baginaren ataltxo bat erauziko dira.\nLinfadenetoktomia bidez, Umetoki inguruko gongoil linfatikoak erauziko dira, horrela minibizia umetokitik kanpo hedatu den jakiteko.\nKirurgia jasan duten emakumeak ezingo dira haurdun gelditu.\nErradioterapian, X izpiak edo intentsitate altuko erradiazioa erabiltzen da gaixoaren minbizi zelulak eliminatzeko. Erradiazioa pelbis eskualdean eman daiteke, edo zuzenean baginaren barrunbean. Azken honi brakiterapia baginala deritzo.\nNormalean prozedura hau kirurgiaren ostean ematen da, gelditu litezken minbizi zelulak ezabatzeko. Hala ere, kasu batzuetan kirurgia aurretik erabiliko da teknika hau, tumorearen tamaina murrizteko.\nErradioterapiak hainbat albo-ondorio izan ditzake, epe laburrekoak eta epe luzekoak. Epe laburrekoak nekea, erreakzio kutaneoak edota urdail ondoeza izan daitezke, baina normalean tratamendua bukatu ondoren desagertuko dira. Epe luzekoak aldiz, hesteetako zein bagina asaldurak izan litezke.\nHormona batzuk minbizi zelulen ugaltzea eragingo dute, eta hau ekiditeko tratamendu hormonala erabiltzen da. Izan ere, terapia mota honetan hormona horiek ezabatu edo blokeatuko dira, minbizi zelulen proliferazio ahalmena murrizteko. Kasu askotan inhibitzaile gisa progesterona hormona edo honen aldaera batzuk erabiliko dira.\nTerapia hau erradioterapia edo kirurgia jasan ezin duten emakumeetan eman daiteke, edo baita terapia gehigarri gisa ere.\nKimioterapia farmako jakin batzuen erabileran datza, minbizi zelulen mitosi eta ugaltze ahalmena inhibitzen dutenek, minbiziaren hazkuntza gelditzeko eta ezabatzeko.\nFarmakoak pilula bitartez, zain barneko injekzio bitartez edo kasu batzuetan bi tekniken bitartez emango zaie gaixoari.\nTerapia honen albo-ondorioak bere dosiaren, pazientearen eta farmakoaren araberakoak dira, baina orokorrean ondorengo hauek jasango ditu: ilearen galera, goragalea, nekea, infekzioak izateko aukeraren igoera, menopausia goiztiarra edota haurdun gelditzeko ezintasuna izango dira besteak beste.\nMinbiziaren aurkako prebentzioak barne hartzen ditu minbiziarekin gaixotzeko probabilitatea murrizten dituzten neurriak. Modu honetan, biztanlerian agertzen diren kasu kopurua eta honek eragindako heriotzak ere murrizten dira.\nMinbizia mota honekin erlazionatzen diren arrisku eta babes faktoreak ezagutzea gaixotasunaren prebentziorako funtsezkoak dira. Izan ere, arrisku faktoreak gaixotasuna eragin dezaketen faktoreak dira, eta babes faktoreak, berriz, gaixotasuna pairatzeko probabilitatea murrizten duten faktoreak dira. Beraz, bizitzan zehar arrisku faktoreak ekiditea eta babes faktoreak handitzea, minbizia prebenitzeko modu lagungarriak dira, hala ere, honek ez du esan nahi gaixotasuna garatzeko aukerarik ez dagoenik. Hortaz, ezinbestekoa da bizimodu eta ohitura osasuntsuak mantentzeaz gain, aldizkako osasun-azterketak eta froga prebentiboak egitea, minbiziaren detekzio goiztiarra hori gainditzeko faktore oso garrantzitsua baita.\nArrisku faktore batzuk ezin dira saihestu, herentzia genetikoa esaterako, baina orkorrean saihestu ahal diren arrisku faktoreak honako hauek dira:\nMenopausia berantiarraren aurkako estrogenoan oinarritutako (eta ez progesteronarekin konbinatutako) terapia hormonala\nBabes faktoreak, berriz, ondorengoak dira:\nAriketa fisiko erregularra\nElikadura ohitura osasungarriak mantentzea\nGPB (Giza Papilomaren Birusa) aurkako txertoa jasotzea\nHarreman sexual babestuak izatea\nFroga prebentiboak egitea (Papanicolaou)\nUmetokia eta emakumearen sexu-aparatua (ingelesez)\nUmetokiaren ultrasoinu bidezko escaner proba\nAzken aldaketa 7 urria 2020(e)an, 16:30(e)tan\nOrriaren azken aldaketa: 7 urria 2020, 16:30.


Azkenekoak - Topagunea | Euskaltzaleen Topagunea\n> Berriak > Azkenekoak\nGau Beltzari buruzko ikastaroa antolatu dugu (UEU).\nnork Maitane Urrutikoetxea • 2019/06/26 • 0 iruzkin\nGau beltzaren arima bizirik!🧙♀ Berpiztutako kalabazen argia🎃 Ikastaro interesgarria antolatu dugu. Sustraietara bidaiatuko dugu eta arimen gaua berpiztu. Informazio gehiago hemen Oinarri teorikoa: Josu Ozaita eta Jaime Altunaren “Itzalitako kalabazen berpiztea” ikerketa. Badira urte batzuk globalizazioaren ufadaz Halloween ospakizuna zabaltzen…\nAuzoko Jaiaren bideo kronikaz gozatu\nnork Maitane Urrutikoetxea • 2019/06/17 • 0 iruzkin\nEkainaren 9an Auzoko egitasmoaren jaia ospatu genuen Aretxabaletan. Euskara erdigunean jarrita, jatorri ezberdinetako hizkuntza eta kulturak ezagutzeko aukera izan genuen. Aniztasuna kontutan hartuz, euskara komunikazio eta kohesio hizkuntza izan dadin lanean diharduen egitasmoa da Auzoko. Aniztasunean euskaraz bizi gara! Jaiaren…\nnork Euskaltzaleen Topagunea • 2017/10/10 • 0 iruzkin\nUdazkeneko Euskararen Ginkanak abiatu dira. Azken urteotan egin den modura, Kutxa Ekogunearen eskutik antolatutako ginkanak hiru hitzodu ditu hurrengo asteotan, bat Araban eta bi Gipuzkoan: Gasteiz, Buruntzaldea eta Urola Kosta. Euskararekin eta euskaraz jolastea helburu duen ekimena bi erakunde antolatzaileok…\nEuskaraz kontsumitzea ere irizpidedun kontsumitzaileen ezaugarri da Ukaezina da gaur egun alor sozioekonomikoak edo lan-munduak gure bizitzan duen leku handia. Eta esparru hori euskalduntzeko bidean, badira eragile batzuk zeresan eta zeregin berezia dutenak horretan: bezeroak, langileak, enpresak eta administrazioa. Eragile…\nnork Euskaltzaleen Topagunea • 2017/04/27 • 0 iruzkin\nEpe laburrean Euskaltzaleen Topagunean sortuko diren hainbat lanpostutarako hautagaiak izateko, lan poltsa bat osatuko da hurrengo egunotan. Lan poltsan sartzeko maiatzaren 8rarte jasoko dira curriculumak lanpoltsa@topagunea.eus helbide elektronikoan. Honako profilak bilatzen ditugu: Hizkuntza sustatzaile-dinamizatzaileak: hizkuntza normalkuntzan ezagutza eta eskarmentua…\nOrrialdea: 1 / 14


Avanzando hacia residencias para vivir como en casa. La importancia de la participación de las personas mayores | Cursos de Verano UPV/EHU\nAdineko pertsonen beharrei eta lehentasunei buruzko hainbat txosten eta dokumentutan agerian geratzen da behin eta berriro etxean zahartzearen nahia, are eguneroko bizitzarako laguntzak behar direnean ere. Bestalde, orain dela urte batzuetatik, adina albo batera utzita, laguntza edo babes behar puntual edo egonkor bat duten pertsonentzako zerbitzuak eta programak izateko eskubideen ikuspegia garrantzia hartzen joan da. Azkenik, azken urteetan, adinekoentzako egoitza inguruneen diseinuari lotutako nahikoa ebidentziak sortu dira, nola haien alderdi fisiko-arkitektonikoei hala gizarte inguruneari lotutakoak.\nHorren harira, egoitzetan POAren garapenak hainbat esku hartze martxan jartzea ekarri du, eta horien bidez, parte hartzea, norberaren biziaren gaineko kontrola eta erabakiak hartzeko gaitasuna bultzatu nahi dira. Bestela esanda, etxean bezala bizi ahal izateko ingurune bat bultzatu nahi da.\nHorrek guztiak agerian utzi du “etxean bezala bizitzea” ahalbidetuko duten zentro gerontologikoak izateko aurrerapausoak ematearen beharra; hala, eredu mediko-asistentziala atzean utzi, eta pertsonen eskubideak, beharrak eta lehentasunak barne hartuko dituzten beste eredu batzuetara jo behar dugu, bereziki eguneroko bizitzarako laguntza behar duten pertsonen kasuan. Hainbat adituk prozesu hori “aldaketa kulturaltzat” kalifikatu dute, eta prozesu horretan gizarte eragile guztiak daude inplikatuta, eta horien artean ezin ditugu ahaztu kaltetu nagusiak: zahartzen ari diren pertsonak.\nOnline ikastaro honetan, pertsonei beren bizi proiektuak garatzeko aukera emango dieten egoitza ingurune etxekoiak sortzeko gakoak landuko dira. Era berean, egoitza ingurunetan zaintzen pertsonalizazioa eta bizi zentzundun bat bultzatzeko hainbat estrategia landuko dira. Azkenik, zehartzen ari diren pertsonen inplikazioaren garrantzia landuko da, beren lehentasunei, eskubideei eta beharrei egokitutako arreta eredu bat lortzeko protagonista aktibo gisa.\nEgoitza ingurunetan pertsonen eskubide eta lehentasunetara egokitzen diren arreta ikuspegiak ezagutzera ematea.\nInformazioa ematea egoitzetan laguntzaren prestazioa eta etxean bezala bizitzeko aukera uztartzen dituzten ekimen arrakastatsuei buruz.\nEgoitzetan arreta eredu tradizionalen alternatiba izango diren eredu berriak dibulgatzen eta zabaltzen laguntzea.\n2020-06-09 / 2020-06-12\nPresentación de información en relación con la importancia de la casa para el bienestar de las personas, especialmente para la personas mayores con necesidad de apoyo\n2020-06-15 / 2020-06-19\nEntornos "para sentirse como en casa" en residencias de personas mayores\nDescripción de los factores clave para generar entornos residenciales "como en casa" : Diseño del espacio, organización de la vida cotidiana, relaciones familiares, atenciones profesionales, etc.\n2020-06-22 / 2020-06-26\nUna vida con sentido desde la perspectiva de las personas que necesitan apoyos: La importancia del trato y las actividades de la vida cotidiana\nPresentación de diversas estrategias y herramientas en relación con el desarrollo del proyecto de vida de las personas que viven en residencias\n2020-06-29 / 2020-07-03\nLa participación de las personas para una atención centrada en las personas\n“Vida cotidiana, ”\nSe mostrará la relevancia y las diversas perspectivas de la participación en la consecución y desarrollo de la atención centrada en la persona en centros residenciales\n2020-07-06 / 2020-07-13\nSe propondrá un ejercicio práctico a los alumnos en relación con los contenidos del curso


Gueñesko Udala - Historia\nGueñes Enkarterriko hego-ekialdeko muturrean dago. Cadagua ibaiaren goi-erdiko ur-lasterraren parean geratzen da, eta bertan sortzen da eskualdeko nortasun handiena duen eremua: Salcedo harana. Ildo luze honek Balmaseda, Zalla, Gueñes eta Barakaldo zeharkatzen ditu, eta Gordexola ere bertan sartzen da.\nGueñesko biztanleek muga fisiko estu batzuek ezarritako baldintzen menpe egon behar izan zuten luzaroan. Lur laurik ezean, oso zaila zen bertako nekazaritzatik bizitzea. Are gehiago, ereiteko lur batzuk askotan putzuz beteta egoten ziren etengabeko uholdeen ondorioz, bertako nekazarien ekoizteko aukerak murriztuz.\nGueñesko herritarrek nekazaritza eta abeltzaintzarekin zerikusirik ez zuten beste jarduera ekonomiko batzuk gauzatzen hasi behar izan zuten, ia etengabe jasaten zuten elikagai-gabeziari aurre egiteko.\nEmari handiko ibaia zeukatenez, errotak eta burdinolak jarri ahal izan zituzten, eta, Cadagua ibaiak beti izan zuen bide naturalaren izaera aprobetxatuz, kontzejuko biztanleak garraio-lanetan hasi ziren. Errotak, burdingintza eta garraioa izan ziren haien ofizio subsidiario nagusiak hainbat mendetan zehar.\nGueñesek Zallarekin partekatzen du Salcedo haraneko lur emankorra. Cadagua ibaiak ureztatzen duen eremu honek nekazaritzarako eta abeltzaintzarako hainbat baliabide eskaintzen ditu, eta industriaurreko garaian orduko ohiko industriak instalatu zituzten bertan, hala nola burdinolak eta errotak. Baliabideen aberastasun hori da, hain zuzen, zenbait leinu bandokide bertan finkatzearen arrazoia. Baina haiek bazuten beste helburu bat ere: harana zeharkatzen zuen errege-bidea menperatzea.\nEz dakigu ia ezer XIII. mendearen aurreko Gueñesko historiari buruz.\nMende aldaketarekin eta XVI. mendearen lehen erdian eremuko mugak finkatu ziren. Horrez gain, lurraldearen banaketa erlijiosoa ere zehaztu zen.\nFinkatze-prozesu zibil nahiz erlijioso hori garaiko monumentuen bidez islatu zen: elizak egin ziren. Nekazari-komunitateak, egoera ekonomiko eta demografiko onak animatuta, parrokia-tenpluak eraikitzeari ekin zioten, beren beharretatik haragoko nabarmenkeria eta neurriekin.\nGueñesko Andra Mari eliza da jarrera horren adibide argienetakoa; izan ere, neurri handiez gain, kalitate artistiko itzela dauka.\nNabarmenkeria arkitektoniko hori auzo xumeetagoetara ere zabaldu zen; haietan ere baselizak berritu zituzten, beren aukeren barruan. La Quadra, Lakabex, Sodupe eta Goikuriako parrokiak, ordura arte eremitorio soilak izandakoak, berritu egin ziren mende-aldaketarekin batera, eta beranduago baita Bermejillo, San Martín de Iturriaga eta San Sebastián de Saratxo tenpluak ere.\nNorbanakoen etxeetan ere ikus zitekeen garaiak aldatzen ari zirela. Garai bateko bandokideek, gerra-arriskuetatik urrunduta, beren dorre hermetikoak aldatu eta bizitoki gisa bakarrik erabiltzeko egokitu zituzten. Batzuk, kasurako Lazkao eta La Puente eraikinak, jauregi-itxurarekin eraberritu zituzten, bertan bizi zirenen funtzionario- edo errentzaile-izaera berriarekin bat etorriz.\nProtagonistak beren rol berrietara egokitzen ziren. Bazirudien Errenazimentuko argia eta optimismoa txoko guztietaraino iristen ari zirela. Gueñes prest zegoen Erdi Aroari agur esateko.\nAntzinako Erregimeneko hainbat mendetan, Gueñes Bilborekiko eguneroko merkataritza-zirkuituaren barnean egon zen. Bertan hornitzen zituzten premia biziko produktuak. Halaber, Mesetarako bideari zegokionez; izan ere, ohikoa zen mandazaintzan edo garraio-zerbitzuan aritzen zen jendea bertan ibiltzea. Alabaina, XVII. eta XVIII. mendeetako bereizgarririk esanguratsuena da artoa zein ongi egokitu zen bertako lurrera. Horrek azaltzen du Gueñes ezohiko kasua izatea Bizkaian demografiari dagokionez; izan ere, garai hura izan zen herriaren zabalkunde demografiko handienekoa, beste leku batzuetan ez bezala.\nArtoa iritsi zenean, autohornikuntzarako aukerak areagotu ziren, eta horrek herriaren mugak zabaltzeko aukera eman zuen.\nXVIII. mendea hazkunde handiko aldia izan zen, bai ekonomikoi bai demografikoki. Nolanahi ere, 1766ko agerraldi epidemikoaren ondorioz, Gueñesek uzta txarreko denboraldi luzea izan zuen. Horrez gain, eskakizun fiskalak gogortu egin ziren, eta gerrak eta gaixotasunak sortu ziren. Herritarrak estu ibili ziren, eta baliabideak pixka bat ere areagotzeko ezintasunaren aurrean, hazkuntza-saiakera guztiek porrot egiten zuten.\nEzegonkortasun itzeleko garaia hasi zen, eta XIX. mendearen bigarren erdira arte luzatu zen.\nArgien Garaiaren amaiera bereziki iluna izan zen Gueñesentzat.\nXIX. mendearen hasieran, 1808an, Independentzia Gerra hasi zen, eta destakamentu galiar batek kuartela jarri zuen Sodupen. Gerra horrek eragin handiagoa izan zuen Gueñesen bigarren etapan, 1810 eta 1813 artean.\nDena den, egoera hori goitik behera aldatu zen mendearen azken hamarkadan. Industria-trenbideak sortzen hasi ziren, eta horietako hiruk zuzenean eragiten zioten Gueñesi: La Robla – Balmaseda harrikatz-trenbidea, Bilbo – Santander trenbidea eta Cadaguako trenbidea.\nAzkeneko biak Cadaguaren arroko meatzeak eta Peña Cabarga labe garaiekin eta karga-jabeekin komunikatzeko proiektatu ziren, eta horiei esker Zaramillo eta Saratxoko meatzeen ustiapena errentagarria zen.\nGueñesek bere zabalkunde ekonomikoari eta, bidez batez, demografikoari ekiteko oinarri bat aurkitu zuen. Herritar askok nekazaritza eta abeltzaintzako ekoizpenarekiko eta bazterreko jarduerekiko zuten menpekotasuna utzi ahal izan zuten.\nHerriak bat egin zuen Bizkaiko industrializazio-prozesuarekin eta izugarri zabaltzen hasi zen, hogeita hamarreko hamarkadara arte.\nBertako meatzeak ustiatzen hasteari esker, Gueñesek izugarri hazteko aukera izan zuen, eta behin betiko eten zuen Antzinako Erregimenaren esparru ekonomikoarekin zuen lotura.\nCadagua ibaiaren harana zeharkatzen zuten trenbide-linea guztiei esker, Gueñesko ekonomia nabarmen aldatu zen. Bertako burdina-meategiak ustiatu ahal izan ziren, eta horrek ekarri zuen nekazaritza eta abeltzaintzako jarduerekiko eta beste jarduera osagarri batzuekiko menpekotasun zorrotza haustea.\nZenbait enpresa Gueñesen instalatu ziren, eta horrek beste bultzada bat eman zion kontzejuari. Bertan finkatu ziren, besteak beste, Papelera Española Sociedad Anónima, papera egiteko trapu-orea fabrikatzen zuena, eta Sociedad Anónima de La Conchita irun, txirikordatu eta ehundutako jutezko gaiak egiten zituena (1903an Aresti kondeak sortua).\nHala ere, Saratxoko meategiak eta Zaramilloko harrobiak izan ziren aldaketaren benetako eragileak. Hazkundea horiek ustiatzen hasi zirenean hasi zen, 1890ean.\nXIX. mendearen amaiaren hazkundea handia izan zen, baina apaldu egin zen XX. mendearen lehen hamarkadan. Dena den, Lehen Mundu Gerrak bultzada eman zion berriz ere kontzejuari.\nGerran zeuden herrialdeek askotariko ondasunak eskatzen zituzten, eta horrek euskal burdingintzak gora egitea ekarri zuen eta, horrenbestez, baita meatzaritzak ere.\nXX. mendearen erdialdera, enpresa berri eta dibertsifikatuak iritsi ziren Cadagua ibaiaren haranera, gehienak txiki eta ertainak. Horri esker, Gueñesek parte hartu zuen hirurogeiko hamarkadako zabaltze-prozesu orokorrean.\nIturria: “Monografías de pueblos de Bizkaia”, Juan Manuel González Cembellín.


Txirrindularitza: Leire Olaberria, Espainiako txapelduna « EKFB – Euskal Kirol Federazioen Batasuna – Unión de Federaciones Deportivas Vascas\nTxirrindularitza: Leire Olaberria, Espainiako txapelduna\nAsteburuan, Palma de Mallorcan burututako Espainiako Pista Txapelketako protagonista izan da hirugarren urtez Leire Olaberria. Gipuzkoarrak beste bi garaipean erdietsi zituen atzo eta urrezko bost domina eta zilarrezko bi lortu zituen. Euskal ordezkariek, beraz, 30 domina lortu zituzten guztira.\nUrrezko lau dominekoa zen aurreko txapelketa bietan Olaberriak lortutako marka, baina hori gainditu eta bost ekarri ditu etxera. Puntuaketan ez zuen aurkaririk izan eta taldeka ere irabazi zuen, Ana Usabiaga eta Olatz Ferranekin batera. Keirinen ere zilarra lortu zuen.\nEuskal kirolariek beste domina batzuk ere lortu zituzten. Hartara, Unai Elorriagak eta Iban Leanizbarrutiak (Cespa-Euskadi) ia-ia lortu zuten madisonen, izan ere balearretako Torres-Muntaner bikotearen atzetik lotu ziren. Sergio Aliagak, ordea, urrea lortu zuen keirinen eta Hodei Mazkiaran hirugarrena izan zen proba berean.\nEguneko beste bi dominak brontzezkoak izan ziren: Joana Eslava (puntuaketan) eta Ainhoa Pagolarentzat (keirinen).\nEtiketak: campeonato, estatal


Zer da erronka bat? – Euskara ari du\n2018-01-17 2018-03-09 euskaraaridu\nZer da erronka bat?\nBatek baino gehiagok galdetuko zenioten zuen buruari… baina zer da erronka bat? Azterketa bat egin beharko al dut? Ala lanean jarriko al naute?\nEz ba! Erronka esaten diogu hizkuntza-ohitura bat aldatzeari. Hau da, erronkalari bakoitzak bere bizitzako harreman bat aukeratu behar du, gaur egun gaztelaniaz egiten duena, baina euskaraz egin dezakeena, eta ohitura hori aldatu. Hau da, erronkalariak euskaraz badaki, harreman horretan euskarari eusteko ahalegina egin beharko du; eta euskaraz ulertzen badu baina hitz egiteko zailtasunak baditu, hizketakideari euskaraz egiteko eskatu beharko dio.\nErronka bakoitzak nahi duen bizi-eremuko pertsona batekin edo batzuekin hartu daiteke: familiakoekin, lagunekin, futbol-taldekoekin, gure etxepeko okindegiko langile batekin, lankideekin, nire lehengusu Jokinekin, lankide batekin zehazki, bizilagunekin, atletismoko entrenatzailearekin, zeramikako klasean, ile-apaindegian… Aukera asko daude, eta bakoitzak erabaki behar du norekin hasi nahi duen. Helburua hizkuntza-egoera horri buelta ematea da, eta pixkanaka-pixkanaka euskaraz izatea lortzea.\nDenok erronka bat hartuz gero, Hernanin euskara gehiago erabiltzea lortuko dugu.\nEta zu, hasi al zara zer erronka hartu nahi duzun pentsatzen?\nPrevious Ainhoaren erronka\nNext Hernaniko Udalarekin lankidetza-hitzarmena


EBA: Grupo Ulacia-k kordaren kontra jartzen du HA Zornotza, baina garaipena izan zen bizkaiatarrentzat\nLiga EBA 2017/10/30\nAsteburu honetan jokatuko diren bi euskal derbiak etxeko taldeek irabazi dituzte. HA Zornotza-k Grupo Ulacia-ri irabazi zion (92-74) arazo askorekin lehen 30 minututan. Eta Ordizia oso bizkor hasi zen eta Mondragon-ek jada gogoz kontra joan ahal izan zen soilik (71-65). Gainera, Easo-k eta Santurtzi-k lortu zituen funtsezko garaipenak goi mailako aurkarien aurrean.\nLiga EBA-n euskal derbi interesgarria zegoen eta benetan izan zen Zornotza-k lan-jantzia ipini behar izan zuelako Grupo Ulacia-ri irabazteko. ZAST Zarautz kide gutxirekin, baina hirugarren laurden arte borroka egin zuen. Une honetan, aurretik ipini zuten eta abantaila interesgarria hartu zuen (45-52).\nBaina azken tartean, gipuzkoarrei nekea nabarmentzen hasi zitzaien eta etxekoek uztaiak menderatu zituzten eta azeleratu zuten amaiera barea edukitzeko. Hori bai, emaitza engainagarria Larrean 92-74a ez delako ikusitakoaren isla.\nGaraipen honekin, bostgarrena, HA Zornotza-k lidergoan jarraitzen du Estelarekin berdinduta. Santurtzi ere goi mailan dago efektu-kolpe bat eman ondoren. Bizkaitarrek Grupo de Santiago Automocion-i irabazi zioten El Plantio. Garaipen garrantsitua Igoera Faserako zuzeneko aurkariaren aurrean. Etxekoak partidua kontrolatu izatea iruditzen ziren, baina atsedenaldiaren ondoren, moreak Mikel Sainz de la Maza zuzenarekin (26 puntu) fidatzen dira aldea murrizteko eta garaipenerako borrokan bete-betean sartzeko. Bigarren aukerak eta Mario Tobar-i falta-arazoetan sartzea gakoetako batzuk izan ziren. Amaieran, garaipena Santurtzi-rentzat (58-60).\nDenatako asmoa duen beste euskal taldea da Easo Loquillo. Donostiarrek erakusten ari dute sailkapeneko lehen postuetan egoteko argudioak dituztela. Asteburu honetan, gipuzkoarrek Megacalzado Ardoi-ri mazo-kolpea eman zion (83-61), bost jokalariekin 10 puntuen gainetik.\nJardunaldiaren beste derbia Ordizian jolasten zen. Garaipena etxekoentzat izan zen, denboraldiko lehen poztasuna lortuz Mondragon Unibertsitearen aurrean. Ordizia Basoa Banaketak trumilka atera zen (26-10) eta kanpokoek ezin izan zioten buelta eman partiduari, hirugarren handi laurden arren.\nBalantze penagarria eliteko euskal taldeentzat\n#EUSKNAF17: Entrevista a Anna Junyer


BALOREAK BALORATZEN: DEMOKRAZIAREN NAZIOARTEKO EGUNA\nIaz, askotan idatzi genuen giza eskubideei buruz, baina gaurko gaia ez genuen inoiz aipatu eta uste dugu garaia dela horretan murgiltzea behingoz. Pil-pilean dagoen gaia da baina ez dugu soilik horregatik ekartzen, baita hezkuntza dekretuak balore sozial eta zibikoen atalean lantzeko agintzen duelako ere.\nGaurko gaia demokrazia da, irailak 15ean Demokraziaren Nazioarteko Eguna baita. Egun honek beste aukera bat ematen du munduan demokrazia zertan den aztertzeko. Ba al dakizu zein da demokraziaren definizioa? Wikipediak dio, etimologiaz, "herriaren aginpidea" adierazten duela (antzinako grezierazko hitzetatik, demos, "herria"; kratos, "gobernua"). Hain zuzen, Antzinako Greziako polisetan sortu zen demokrazia, non herritar guztiek polis edo hiriaren gobernuari buruz erabakitzen zuten. Hala, demokraziak herritar guztiek askatasunez estatuaren edo beste erakunde politiko baten gobernuari buruz erabakiak hartzen dituzten erregimen politikoak ere badira.\nBeharbada azken egunotan komunikabideetan ikusi edota entzun duzu Katalunian gertatzen ari dena. Han, haien etorkizuna erabaki nahi dute baina Estatu Espainolak oztopo handiak ipintzen dizkie herritarrei kontsulta egiteko bidean. Demokraziaren esanahia aztertzen badugu, ez da ezer ilegala egiten ari; baina Gobernuak ez dio Kataluniari erreferenduma egiten utzi nahi herritarren iritzia jakiteko. Justua dela uste duzu?\nGure ustez oso inportantea da herriak hautatu nahi duen erabakia, hau da, galdeketaren emaitza bera. Baina are inportanteagoa da erreferenduma egin ahal izatea. Demokraziaren tresna bat da eta erabiltzeko eskubidea daukagu. Kontu garrantzitsu asko erabaki beharko zituen gizarteak, jakiteko zein den herritarren nahia eta hori lortzeko bidea eraiki ahal izateko. Saltzen diguten demokrazia, erreala al da guztiz?\nEuskal Herrian, erabakitzeko eskubidearen alde lan egiten duen dinamika anitza eta parte-hartzailea dugu Gure Esku Dago. Bihar bertan, deialdia egin du Bilbon Kataluniako herriari babesa eta elkartasuna adierazteko, Euskal Herriko herritar askoren asmoa berdina baita, geure etorkizuna erabakitzea, libre izatea...\nJarraian, Gure Esku Dagok grabatutako bideoklipa luzatzen dizugu. Entzun arretaz ea adierazi nahi duen mezua harrapatzen duzun...\nMezu anitz ematen ditu abesti honek, eta oso politak! Ziur bat baino gehiago harrapatu duzula, baina une honetan balio handikoa dena da ez dugula beste inor mendean hartu nahi, etorkizuna hautatu, besterik ez...\nEz dugu askorik eskatzen, geure eskubideak bermatuta izatea besterik ez!\nEtiketak demokrazia, giza eskubideak


kritiken hemeroteka » Mala Estrana\n« Gauzak kontatzen dituen poesia | Bueltan datorren liburu bat »\nMala Stranako ipuinak / Jan Neruda (Fernando Rey) / Ibaizabal, 2001\nMala Estrana Javier Rojo / El Correo, 2002-03-20\nJan Neruda (1834-1891) Pragako idazle txekiarra da. Pragako beste idazle batzuek ez bezala, txekieraz idatzi zuen. Idazle honi omenaldia eginez hartu zuen Neftali Reyesek Pablo Neruda goitizena. ‘Mala Stranako ipuinak’ izeneko liburu honetan izenburuan aipatzen den Pragako auzo horretan gertaleku duten narrazio batzuk biltzen dira. Errealismoari uko egin gabe, hainbat leku, pertsonaia eta gertaerak ohiturazko literatura gogora dakarte: tabernak eta hango istorioak, ordena gorde behar duten goardiak, era guztietako dendariak.\nAskotan gertaera xume batzuk baino ez dira kontazen, baina idazleak jakin du gertaera horien aurrean bere ikuspuntua ironia pixka batez janzten. Bestetan, idazlearen gaztaroko eta haurtzaroko istorioak ere jaulkitzen dira, hala nola mutilek hiritik Austriako soldaduak botatzeko antolatu zuten konspirazioa, denbora igarotakoan erdi absurdo, erdi mitiko bihurtzen dena. Baina oroimenak nostalgia sortzen du, betiko desagertu den mundo baten aurrean gaudela erakutsiz, orduko jendean eta kaleak, batez ere jendeak, ezin baititu idazterakoan aurrean dituenekin identifikatu. Ez dakit itzulpenaren efektua den, baina liburuaren lehen argitarapena 1878.ekoa den arren, kontaerez askoz modernoagoak dirudite.


Kontseiluak ekainaren 4rako manifestaldi deialdia egin du. Noticias de Gipuzkoa\nKontseiluak ekainaren 4rako manifestaldi deialdia egin du\nNafarroako Gobernuak euskarari bidea egiten jarraitzeko akuilua izan nahi du ekimenak\nMiren Mindegia | Iban Aguinaga - 2016(e)ko apirilaren 27a, asteazkena - 06:07etan eguneratua\nKontseiluaren baitan biltzen diren euskalgintzako ordezkariak Anaitasunan egindako agerraldian, astelehenean. (IBAN AGUINAGA)\niruñea- Euskararen Gizarte Erakundeen Kontseiluak ekainaren 4rako manifestaldi deialdia egin zuen astelehenean, preseski Nafarroako aldaketa politikoa euskaratik egitea aldarrikatzeko Anaitasunan antolatu zen ekitaldi jendetsuaren lehenengo urteurrena bete zen egunean.\nNafarroako Gobernuari euskararen normalizaziorako bideari heustea eskatzea da ekaineko manifestaldiaren helburua, agerraldian bildutako hainbat eragilek argitu bezala. “Urtebete honetan, gauzak aldatu dira, bai noski, euskararen normalizazioaren bidean urratsak eman dira, arlo desberdinetan”, argitu zuten, baina “oraindik ere urrats handiak geratzen zaizkigula egiteko eta pauso horiek elkarrekin egin behar ditugulakoan” daudela nabarmendu zuten aldi berean. “Euskaraz bizi nahi dugun guztion indarra behar du euskarak”.\nBide eman euskarari, euskaraz bizi nahi dugu lelopean, Kontseiluak euskaltzale guztiei hedatu zien ekainaren 4ko manifestaldirako deialdia: “Euskarari bide ematen diogula erakutsi nahi dugu manifestazio horretan. Ikasle euskaldun eleaniztunak sortuz, helduak euskaldunduz, euskal kultura sustatuz, hedabideak gure eskura jarriaz, lan mundua euskaldunduz… Eta, noski, milaka herritarrek euskaraz bizitzeko hautua eginez euskarari bide ematen diogu, eta hori ere karriketara atera behar dugu, are ikusgarriago egin behar dugu euskaraz bizitzeko nahi hori. Izan bagarelako eta badagokigulako”.\nAldarrikapena, neurri gehiagoren beharraKontseiluko ordezkarien iritziz, iazko hauteskundeen ondorioz Nafarroako Gobernuan aldaketa politikoa eman zenetik euskararen normalizazioren eta babesaren bidean pauso batzuk eman dira, “baloratzekoak”, baina ez nahikoak. “Momentu honetan egoera desberdina izanik ere, uste dugu gure indarrak beharrezkoa izaten jarraitzen duela. Eta euskaraz bizitzeko dugun nahia lau haizetara zabaldu behar dugula”.\nIaz ospatutako ekitaldiaren helburuak gogoratuz, etorkizunera begira indarra ez galtzeko aldarrikapena egin zuten Kontseiluko kideek, baldintza zailetan lan egitera ohituta egon arren bestelako egoeretan ere herri gogoari heustea akuilatuz: “Iazko ekitaldian, euskaraz bizitzeko genituen zailtasunak salatu genituen;besteak beste, Nafarroa osoan euskaraz ikasteko zailtasuna, euskarazko hedabideen egoera prekarioa… Eta horrekin batera, Kontseiluak alderdiei hizkuntza-politika egokia egin dezaten luzatutako proposamenarekin bat egin genuen. Aldaketa euskaratik egiteko prest egon zitezkeen arduradun politikoei ere eskua luzatu genien, bide batez, beharrezkoak ziren neurriak hartuz gero, gure babes osoa eskainiz”.


« Rumbos nuevos | Idazlientzat »\nBide barrijak Barrensoro / Euzkadi, 1932-01-14\nApainki orrazturik argitara digu “Lauaxeta”-k bere semetxoa. Urrezko buruntzaren uztai-barrendik irripar digun umetxoa bezain maitegarri iduri zait. Eztaramakite aurtxoak gogoan estalkirik. Lauaxeta’k ere gandu gabe dagerkigu bere biotza olerkietan. Ongi-etorriz ar dezagun, bada.\nIdazle ezagun batzuek eman beren iritzia. Erderara jo zuten ortarako, ordea. ¿Ezereztzat ete-aukenae i, euzkera gaxo ori? Erti-epaietan txairo bideak urratzeko ire ezpainak amustzat jo al-dizkinae? Erakus dezagun, adiskideok, gai oetan idazten erderaz baizen nagusi dala euskeraz ere gure luma. Euzkel-barruti urrietara jardule berriak erakartzeko asmoz egin izan ba-dute ixo nadin. Barkatu bekidate errukiz.\nOlerki oetzaz bakoitza gure iritzia argiratzeko ustea genuen leen-leendik. Aurrea artu ziguen, orde. Lizardi’tar Jabier’ek eta Orixe’k azalduriko epai-iritziak guk aspalditik olerkari onetzaz geunkanari ur-eman diote. Eztago orain idazle oik esana berriztu bearrik. Beste aritik ekin daiogun.\nNorbaitek arrikatuko ote-dun bildurrez degu Urkiaga. ¡Lore-txorta mardula eskuetan duelarik xintaka datorkigunean, nork ozkatu olerkaria? Biotz ankerra bear luke. Aurrean dijoakigun bidariari daramakin baño bide oberik ba-duela erakus nai izatia, ezta gorrotatzeko. Narrax-bideetatik, sapelaitz gisan, egada jasoki edertasun-eguzkia begiz-begi degula, jardun gaitezen larre goxoan.\n¡Olerkigille onen onespena! Ezin iñork ukatu “Lauaxeta”-ri olerkari gogua. Parnaso-mendira igotzeko indarra ba-du egoetan. Inguratzen duten gauzak errazki pil-pilraz ukitzen diote bere kolkoa. Biotz samurra, biguna, goxoa. Minbera-itxura ere baitu nozpeinik. Bizitzaren igortzi zakarrai eusteko mitz meegia ote-dun iduri zait bere olerki batzuk irakurtzean. Maite-olerkietan xurgatuz du atsegiñik biziena. Utsunerik azitxoenak ere antxe oztopatu dituzte nere begiak.\nLauaxeta-ren gogua itun-kemea jarioka intziriz ugertzen zaigu olerki geienetan Olerkari guzien bixki da, noski, nabari dun illun-muxin orretan. Irudipenean amesten dituzten bezain eder txoragarririk izaeran ez arkitziak sortzen du ituntasun ori. Erti-eztaietan txurrutatu duten lore-eztia milikatu ondoren, ozpiña bezain mikatz iduri zaie dana. Aortik aoan mingotsa ukitzean, beren izaeran barrunda degun zimur-keñua.\nEderren batetzaz maitemindurik dabil gure olerkaria ere. Maite ori ezta, orraatik, sorturikua; jaiogabeko ederra da. Buru-barrenean margotu dun ederño zerutarraren onduan a ze motz diran ludiko bidezkaetan atsandu ditugun maite-sorgiñak; zirtzil, sastar, tximadun. Emen beeko gotzon bitxiztatuok akatsez josirik dezakegun neskatxorik lilluragarriena… euli-furrunda ziztriña. ¿Milo’ren Benuse paregabea zer dek? Irudipenean degun maitetxo aren moxubak iritxi-eziñekoak dituk, ordea. Ortik zetorrek ertilari geienen egon-ezin zulagarria. Tantatalo’ren gisako zigorra zirudik.\nMaite-egarri arek asmotan kezkak zirikatuz darabiltzi arat-onat olerkariak. Lurreko loretegietan mizkaturiko ezti-purruxtak legorrago biurtzen diozkate ezpanak. Maite-eztaietan zoro dabiltz. Aize-zurrunbilloak sugarra itzali ordez indartzen dunez, ludiko ederrez ase-naia ere egarri biziagoaz kixkaltzenago da erokerietan. Irakin-galda igotzean, an dijua burugabea eder-atzetik itzulinguru itxuan. Eskuetan larrosa-ostoak ustegabe txurbildu zaizkoenean, atzipeturik, kanta-mintzoa biotzak urratzeko gisan jasoko dute. Gogo-aldarteok kanta-iturri baitira.\nUrkiaga’ren maite-kantetan, aldarterik eztegu arkitu. Kupi biguñak beti. Surik eztager bere goguak. Maite-naxian diardula dirudi du gezur-itxura daukae kanta oik. Maite-bideetan biotzak lore-orri zurbillak ataratzen dizkio; zotin, indarge, leun, biguntxo. Inztiri-muziña dario. Ardiaren bigarren marrakaldia lenenguaren antzeko denez, bere maite-olerkiak ere elkarren bixki dira. Bat irakurri ezkero, besteen berri ba-dean. Onera irixtean Leopardi’ren oroia datorkit burura. Nagusi izan zan Leopardi maite-olerki itun itun oietan. Jarraitzalle asko izan ditu; urrik eman dioten gitxi. Ezta olerki-era errazenetakoa ori, izan ere.\nEz beza “Lauaxeta”-k bildurrik izan bere barrengo arnasa gogo-aldarteen mendean uzten. Elertilari geienak aldartetsuak izan dira. Biotzondoan duten indarrak zirikatuz egoneziñik darabiltzi. Alai batzuetan; bestietan itun. Noiz karrasika aserre bizian; noiz geldi ta nare. Ur-leiarran eguzkiaren aldaketak baizen argi irten bear dute idazliaren lumatik gogoeta-era guztiak.\nEtzan Dante ipurtargi; baña ara zer dion:\n“… pur di mia natura\ntransmutabile son per tutte guise!\n(Nere barrengo izatez, era guzietara aldakorra naiz)\nNere ustez bere gogo-erraietatik irtetzen danian, egokigo dabil “Lauaxeta” Artxanda-gainean (sic) artu zun bidetik-zear txairoago iduri zait. Biotz-garrasietan zurbil eta aul jokatzen duealakoan gaude. Eztakit gure ao-sapaia lakaztua ez ote-dagon. Ezta ezpan batzuetarako egiña eztia. ¿Niretzat ote-da?\nBarren-esaitik irtenda ere ba-dira or biotz-kilikagarriak ugari. Mendietako edertasunak; nekazarien oiturak; segarien, lasterkarien, aizkolarien jokaldiak; igita-aroak; eguzki kixkalgarriaren azpian gizon zimelak igitaiek dirdaizka ris-ras eragiñez darabiltzienean; errekondoetan izaerak dakarren operotasuna Olerkariak barruan duten aal indartsua neurtzeko bide baitira gai oiek. Damaiogun indarra gure idatzierari. Intzirietatik iges dezagun arkaitzun basoetan barna ukaldika sartzeko.\nEztakit gaizki-idurian nagon. Baña gaurko euzkal olerkarien morka eder batek (ala nai duelarik) beren burua ixtura estuetan loturik ego-motz dabiltzalakuan nago. Alde guzietarik tinkotasuna jario-nairik badiltz olerkari oik. Ederra da tinkotasuna idazkeran. Baña izaera antzeztu bearra degu. Izaerak zugaitzak abarrak zearo iñausirik soil-soil utziko ba’lituzke… bizi-itxura kenduko lioke adaskari. Goitik-bera kimu guziak morroztuki itxus litzake zugaitz lerdena.\nIdazkeran ere operatasun guziak morrozturik oldazkunak soil-soil agernai ba’dituzute, indarge, bizigabe, kordegabe lotuko dezute idaz-soina. Ar bitza bildurgabe euskerak era guzietako lorekeri ta oparotasunak. Titi-antzu eztazagun, arren, [a]gertarazi. Omero gerkarra leengo olerkaritzat geunkon. Bere poematan geiegizkoak itzez-itz morrozien asi ezkero a ze iñausketa itzala!\nGeiago ere ba-det esateko. Besterako geldi bedi, orde.


IMHko Diseinuko heziketa zikloetako ikasleak Huescan — IMH\nIMHko Diseinuko heziketa zikloetako ikasleak Huescan\nIMHko Diseinuko heziketa zikloetako ikasleak Huescan Etekin Handiko Zikloak ikasten diharduten lanbide heziketako 5 institutuetako ikasle-irakasleek zeharkako konpetentziak lantzeko egonaldia egin dute Ligüerre de Cinca herrian https://www.imh.eus/eu/albisteak/imhko-diseinuko-heziketa-zikloetako-ikasleak-huescan https://www.imh.eus/eu/albisteak/imhko-diseinuko-heziketa-zikloetako-ikasleak-huescan/@@download/image/15_hlh_huescan.jpg\nEtekin Handiko Zikloak ikasten diharduten lanbide heziketako 5 institutuetako ikasle-irakasleek zeharkako konpetentziak lantzeko egonaldia egin dute Ligüerre de Cinca herrian\nEtekin Handiko Zikloak lantzen dituzten 5 ikastetxeetako ikasle eta irakasleek 3 egunetako egonaldia egin dute Huescako Ligüerre de Cinca herrian joan den astean: guztira IMH, Tolosaldea, Miguel Altuna, Virgen del Camino (Iruñea), Pirámide (Huesca) Institutuetako 100 ikasle. IMHren kasuan Fabrikazio Mekanikoko Diseinuko lehen mailako 14 ikasle eta 3 irakaslek parte hartu dute.\nHuescako Gorputz eta kirol ekintzen sustapeneko zikloko ikasleek antolatu dizkiete besteei hainbat jarduera. Hortaz ekintzetan oinarritutako ikasketa kolaboratiboa landu dute, hau da, talde lanean erronka baten garapenarekin erlazionatutako ekintzak. Egonaldi honen helburua, zeharkako konpetentziak (talde lana, iniziatiba, inplikazioa) lantzea izan da. Pirineotako ingurune eder haretan rafting, arroila edo kanoen jaitsiera gozatzeko aukera ere izan dute.\nJarduera hau Eusko Jaurlaritzaren Lanbide Heziketa Sailburuordetzak bultzatzen duten Etekin Handiko Zikloen proiektuaren barruan kokatzen da, eta Espainako Hezkuntza Ministerioaren diru laguntzaren babesa du.


Sanctification jarraitzaileek Jesus jakinarazpena gertatzen | Apg29\nSanctification jarraitzaileek Jesus jakinarazpena gertatzen\nSanctification eta salbazioa edo justifikaziorik, ez da gauza bera.\nSalbazioa edo justifikaziorik, gertatzen bigarrena buelta Jesusi dugu, eta mugitzen gure bihotzetan sartu zuen. Sanctification ordea, etengabeko prozesu bat da, non oinez Jesus pertsona eta kristauek heltze dugu, Jesus gero eta gehiago, eta gure bizitzan zehar ikusgai izan daiteke, mundua eta haragia bihurtzen ari den bitartean gutxiago indarrean gidatzen gure bizitzan.\nhitza sanctification bai Itun Zaharreko Hebrew "Kadas" eta NT ere Greziako hitza "agiasmos", beraz, hitza santutzea mundua eta bere "espiritua" banandu batetik. Bitarteko honek bertatik bereizketa unholy eta profanoak, eta hori da, baizik eta multzo aparte Jaunaren izenean eta horren zion dagokio izatea baino.\nJohn zer epe munduan zehar 1 John 2 da azalpen bat egiten du: 15-16\n" Maitasuna ez mundua, ez dela munduan dauden gauzak. edonork maite badu mundua ez da Aitaren zion maitasuna. Hori munduko da guztientzat, haragia eta begiak desioak eta ona bizitzari harrotasuna, ez da Aitaganic baina mundutik. "\nGalaziarrei 5: 16-21 Paul haragizko obrak, eta horrek ere egingo dut epe mundua eta haren azpian etorri buruz hitz egiten du "espiritua," Paul aipatzen hau: lizunkeria, zikinkeria, lasciviousness, idolatria, sorginkeria, etsaigoak, gatazka, jelosia, haserrea outbursts, liskarrak, schisms, heresiak, maltzurkeria, hordiqueriaz, debauchery. Biblia irakaskuntza sanctification on batekin Eskuz esku, Biblia duten onartu Jesukristo bere salbatzaile pertsonal eta Jauna bezala horiek buruz hitz egiten den bezala, pertsona hori sakratua da: Erromatarrek 1: 7 "... Jainkoaren maitea ye, bere izeneko santu izan nahi du," 1 Corinthians 1: 2 "Jainkoaren eliza Corinth, horiek Kristo Jesus sanctificatu izateko, santu izan nahi deitu dute ... Ephesians 1: 4" he munduko fundazio ditu aukeratutako lehen bezala gurekin zion hori santu eta errugabe haren aurrean izango genuke ".\nBiblia etengabeko sanctification prozesuari buruzko hainbat lekutan hitz egiten du.\n1 Tesalonikarrei 5:23 dio , "Maiatza bakearen Jainkoa sanctifica bere burua erabat ..." 2 Tesalonikarrei 2:13 dio "... Spirituaren sanctificationetan eta egia sinesmena bidez", hebrearren 2:11 Jesus mintzo diren sanctifies eta dutenentzat santu. Hitza sanctifica digu: John 17:17 "Sanctificaitzac haiek egiaren bidez: zure mezua egia da."\nsinestuna egiten du bere burua erabilgarri sanctification lana euren bizitzetan: 1 Tesalonikarrei 4: 7,8.\nInoiz ez dugu defendatzeko bekatu gure bizitzan! baina Espiritu Santuaren pena egin genuen seinalatuz, Jainkoa, orduan Jainkoa gurekin barkatuko aurretik eta garbitu digu zuzentasuna guztiak bertatik aitortu dugu. 1 John 1: 9\nsantutasun bizitza bat dugu deitzen dira\n" Jainkoak ez du deitu digu zikintasuna izateko, baina santutasun bizitza bat. Hori dela eta, orain dela arbuiatu honek ez baztertzeko man baina Jainkoak, eman dizun bere Espiritu Santua ". 1 Th 4: 7, 8\nErroma 6:19 insta gure kideei eskatu guri zuzentasuna, sanctification zerbitzura, eta 2 Corinthians 7: 1 exhorts sanctificationea godliness digu.\nUste dut egia Jainkoaren beldurra fededun bizitza indarra santutasuna bilatzen euren bizitzetan da. Zer nahi biziki azpimarratu nahi dut!\nJainkoaren santutasun argitan jaio da egia Jainkoaren beldurra izan zen.\nerrespetua, menpekotasuna, obedientzia, gure bihotzetan xume esker ona eta gurtza merezi zuen.\nOso garrantzitsua da aurka joan eta ikusi egin da noiz Espiritu Santua ikuskizunak digu Hitza zerbait, Jainkoak zerbait non gure bizitzan aldaketa bat ikusi nahi du distira denean. Noiz Jainkoak dio: Hau ez da niretzat atsegina, to you by gelditu, aldiz, hala nola, besterik ez ikusi egiten bada, edo uste nahi dut, ez da hain arriskutsua, Jainkoaren Espiritu Santua distressing beraz. "Ez grieve Jainkoaren Espiritu Santua, nori duzu amortizazio eguna zigilua gisa jaso dute." Ephesians 4:30.\nDenbora luzez da denean ez ikusi duzu Jaunak adierazi bada, gutxiago Espiritua behe-gakoa ere norberaren barruko, bat bihurtzen "kamustu" ahots gisa hautematen dute. askotan lasai hitz egiten zuen gure barruan.\nNire bizitza propioa adibide bat emango dizut. Lehenago ere askotan begiratu nuen telebistan. orduan izan nintzen esperientzia oso argi ikusi nuen telebista programa batzuk ere, bai non askoz itsusiak edo edozein kutsatua gauza, nola Espiritu Santua nire baitan erantzun eta distressed bihurtu daukan zen. Zerbait adibidez zirraragarria cop show programa edo drama Litekeena da interesgarria aurkitu dut, eta begiratu nuen eta. Denbora luzez gainditu, eta Espiritu Santuaren abisua zaio jaramonik nuen, eta jarraitu zuen, hala nola, programa ikusten, pentsatuta ez dut hain argi Espiritu Santuaren behe-gakoa erronka. Jada nola zen distressed zuen ikusi nuen.\nZer gertatu zen? Beno, zer gertatu zen nire bihotza izan zen aldean kamustu Jainkoaren santutasun behar! Espiritu horrek zehatz gauza horretan ahotsa ia gelditu zuen. appallingly\nOrain oso gutxi telebista ikusteko izango da. Think arlo denok Jainkoaren Espiritua adierazten duen horrek ez mesedez zion, eta nora damu behar dugu.\nsanctification prozesuan Laguntza eskuragarri dago. zenbat aldiz saiatu garen guztia, beren ahaleginak egin behar nahikoa gehiago "Jainkozale" bihurtu sanctificatu kristauak ezagutzen dugu, baina zer huts egin dugu hori egin. ahaztu egiten dugu, edo ez dakit nola Jainkoak laguntzen digu sanctification prozesuan.\nEzekiel 11:19, 20, irakurri dugu\n" Nik emango bihotz bat eta espiritu berria horien barruan dut jarri. kanpoan hartzen dut egingo harrizko bihotza beren haragi kanpo eta emateko haragi bihotza, izango dutela nire estatutuetan oinez, eta nire aginduak, eta egin itzazu. Nire herri izango dute, eta beren Jainko "izango naiz\neta Hebrews 8:10 ere, promes bera irakurri dugu. Galaziarrei 5:16 "Zer nahi say I da hau: Spirit en Walk, ez duzu haragiaren lizunkeria izan," eta bertso 25, ". Bizi garen Espirituak badu, utzi ere Espiritu ibiltzea digu"\nIt hala ere, niretzat pertsonalki argi niri hitz egiten gogo hori izan ere gehiago Jesusen antzera eta heldua, John 15. urtean Jesusen hitzak Here Jesus berak hitz egiten du benetako mahats / benetako mahats bezala da. Esaten du bete beharko dugun beregan duten mahats da bidez bakarrik, fruta hazi egingo dela. förblivandet arabera mahats in koka da (VI) fruta aberatsa bear dio. Jesus ere bertso 5 dio "... ni gabe ye ezer egin dezake."\nadar ezin propioak botere edo ahalegin edozein fruta estutu.\nEspiritu horrek gugan graziaren obra, burutzen den Jesus bera Erkidegoan.\nbizi-ematea mahats, sortzen duten fruta, mahatsa izerdia dela, uste dut Espiritu Santua, bere bizitza kartsua argazki bat den esan daiteke uste dut.\nSpirit fruitua Galaziarrei 5:22 aipatu. Oharra dela Spirit fruitua da, eta sortzen ari diren. No honor adarra fruta daraman doa. Baina adarra mahats ona denez egin, beraz, fruta hazten.\nhalaber, Biblia ikusten dugu gordetako gizon hori ezin bizi modu bat nahi du, eta ez ikusi zer Jainkoaren Espiritua Word bidez gurekin hitz egiten. Dugu Jesus deitzen ari discipleship "Eta pertsona eta haren ikasleei dei egin eta esan zien: Baldin nehor ene ondoan ethorri nahi bada, renuntia beça bere buruaz, eta bere gurutzea hartu eta jarrai biezat." Markatu 8:34.\n8, eta horrek bihurtu da, beraz, bizirik niretzat: To Filipoarrei 4 hitz batekin amaituko\n" Anai Gainera (-arreba), denak egia da eta duina, zuzen, garbi, edozein dela ederra, eta, kalkulatzeko bai, guztiak hori bertute eta laudorio merezi deitzen da, gauza horiek uste."\nMy Horrez: gauza horiek bizi, hitz egiten, gauza hauek.


“Israel 2020 Master Plan”: Judaisazio eta garbitze etnikorako plangintza | Antikolonialistak\nbrigada2014 / September 10, 2014\n1992-1997: “Israel 2020 Master Plana”: Judaisazio eta garbitze etnikorako plangintza\n1997ean plangintza prestatua, ikerlanaren ondorioz 2000. urtean Herzyliya konferentziak sortzen. Urtero bertan Israelen plangintzak lantzen http://www.herzliyaconference.org/Eng/\nJudaisazio eta garbitze etnikoa 2020an burutua izaiteko zer egin behar duten aztertzea galdetua zaie ikerle talde bati 1992an. Ikerlanak bost urte irauten du eta 1997an 18 txosten ateratzen dituzte ( bakarrik Al Quds-en planarentzat 900 horrialde; Al Quds=Jerusaleme). Ikerlan horren eramaiteko: lehen fasean 250 Israeldar aditu eta 30 erakunde (Akademiakoak, Ministerioak, Sektore pribatukoak, Sindikatuak, militarrak eta gobernuz konpoko erakunde batzuk) aritu dira. Ateratako txostenak hiru ardatz nagusi ditu Israeldar nazional planerako: 1) Gerla giroa, 2)Bake giroa, 3)Israel eta judu komunitateak munduan zehar. Getho irankorren sortzeko helburua.\n-Zisjordania Iparra, Zentroa eta Hegoa zatitu, hiru getho sortzeko:\nGalilearen garapena: judaizazio plangintza(1): Iparrean, zona industriala eta nekazaritza.\nNegeven garapena: judaizazio plangintza(2): Hegoan, palestinarrak erreserbetan ezartzea: gaur egun artzai nomadak 38 eskualde desberdinetan ta komunitatetan bizi, 3 erreserbatan ezarriko + palestinarrak esklabutza industrialerako erabili.\nAl Quds handia judutar: Al Quds inguruko lurralde zabala harresiaz inguratzea, Al Quds handi bat eratzeko, Al Quds osoa judeisatzeko eta inguruan eratuko dituzten kolonia berriei esker Al Quds-en demografikoki juduek gaina hartzeko. Zisjordania zentroa, zerbitzuetarako.\nHerzliya Konferentziak: plangintza azterketaren ondorioz 2000. urtean egin zuten lehena, geroztik urtero estrategiak landuak bertan. Konferentzia hauetan parte hartu dutenen artean: El Hassan bin Talal, Jimmy Carter, Salam Fayyad, James L. Jones, Ban Ki-moon, John McCain, Benjamin Netanyahu, Ehud Olmert, Shimon Peres, Anders Fogh Rasmussen, Condoleezza Rice, Nicolas Sarkozy, Ariel Sharon, Dominique Strauss-Kahn, Lawrence Summers, José-Maria Aznar, Robert B. Zoellick\nBertan eztabaidatzen dena argibidetzeko 2009ko bilana: http://www.herzliyaconference.org/eng/_uploads/2165executivesummary09.pdf\nESTRATEGIA HAUETAN IDATZITAKOAK APLIKATUAK IZAN DIRA, eta IZAITEN SEGITZEN DUTE: HARRESIA, APARTHEID BIDEAK, BALIABIDE NATURALEN USTIAKETA…\nPLANGINTZA HORI PRESTATZEN ZUTEN BITARTEAN PARALELOKI “BAKE” PROZESUAK PLAZARATZEN (OSLO)\n← 1948tik palestinarrak ihesi, errefuxiatu bilakatzen


Lasarte-Oria Lantzen aldizkariaren zenbaki berria\nJesus Zaballos alkateak Lasarte-Oria Lantzen aldizkariaren zenbaki berria aurkeztu du, eta bihar hasiko da etxe guztietara iristen. Aldizkarian, azken aldian egindako jarduketa nagusiak xehatzen dira.\nBeste urte batez, Euskal Inauteriak emango die hasiera 2019ko Inauteriei\nJesus Zaballos alkateak, Txus Alonso festetako zinegotziak eta konpartsa parte-hartzaileetako ordezkariek 2019ko Inauterien programa aurkeztu dute, 25.745 euroko kostua izango duena\nAlokairurako ehun etxebizitza publiko eraikitzeko akordioa\nEtxebizitza Sailak eta Lasarte-Oriako Udalak alokairurako ehun etxebizitza publiko eraikitzea adostu dute. Euskadin azken urteotan izan diren etxebizitza publikoaren eragiketa berezienetako bat da.\nDatorren igandean, otsailaren 17, 11:00etatik 14:00etara, Hirritarrentzako Bulego Mugikorra Irla plazan egongo da. Udaleko jarduera auzoetara hurbiltzeko ekimen bat da, herritarrei kexak eta iradokizunak egiteko erraztasuna ematen diena, bai halaber interes orokorreko proiektuak edo bisitatzen den auzo konkreturako direnak ezagutzera emateko.\nPlazaolako bidean hesiak birjartzea\nJB García Gordo enpresak jaso zuen Plazaolako bidean itxitura berregiteko udalaren enkargua, 18.131 euroan.\nLasarte-Oriako udalerriak 33 urte bete ditu\nGaur dela 33 urte, 1986ko otsailaren 15ean, Brigitarren komentuko kaperan, hurrengo udal-hauteskundeetara arte udal berriaren lehen urratsak zuzenduko zituen Batzorde Kudeatzailea eratzeko udalbatzarra egin zen. Batzorde Kudeatzailea Ana Urchueguía sozialistaren lehendakaritzapean geratu zen.\n“Retazos III” liburua eta Nébel duoa, otsailaren 15eko urteurrena ospatzeko\nLasarte-Oriak eratu zeneko 33. urteurrena José Luis Navarroren “Retazos III” liburuarekin eta piano eta klarineteko Nébel duoarekin ospatuko du. Lasarte-Oriako bandera udaletxe zaharrean jarrita egongo da.\nUdalak txakurren jabeei gonbita egiten die herritar guztiekiko bizikidetzan konprometi daitezen beren maskoten gorozkiak jasoz. Kanpaina Lasarte-Oriako hainbat puntutan barrena ibiliko da bi fasetan.\nOhiko Udal batzarra (otsailak 12)\nUdalak otsailako ohiko batzarra ospatuko du datorren otsailaren 12an arratsaldeko 18:30etan.\nUdalak 18.702 € eman dizkie 13 entitate sozialei\nZerbitzu Sozialen Departamentuak 18.702 € eman dizkie Lasarte-Orian kolektibo desabantailatuen alde lan egiten duten 13 entitateri.\nUdalak Señales Girod S.L. enpresa kontratatu zuen, udalerrirako hainbat-bide-seinale hornitzeko. Horniduraren kostua 6.228 eurokoa izan zen.\nUdalak eskaladan hasteko saio berezia antolatu du 2007, 08, 09 eta 10ean jaiotako neska-mutilentzat. Jardunaldia otsailaren 23an garatuko da, arratsaldeko 16:00etan, Michelingo kirol guneko rokodromoan.\nOnetsi dira udalaren 2019rako aurrekontuak, 28.155.994 eurokoak\nJesus Zaballos alkateak udaleko aurrekontu koadratuak eta kreditu-eskaerarik gabeak aurkeztu zituen, 28.155.994 eurokoak. Aurten, inbertsioen kapitulua 5.951.751 eurokoa da.\nOtsailaren 11n hasiko da Lasarte-Oriako XI. CIMASUB zikloa\nCimasubeko, Danok Kideko eta Udaleko arduradunek aurkeztu zuten Itsaspeko Zinema Zikloaren XI. edizioa. Ziklo honen bidez, itsaspeko bizitzari buruzko 21 dokumental ikusi ahalko ditugu, eta haurrentzako zikloa berreskuratu du. Aurtengo berritasunak ponentzia bat eta argazki-erakusketa bat izango dira.\nEuskaltegi munizipalean manparak instalatzea\nUdalak ArquiMart enpresa kontratatu zuen, Euskaltegi Munizipaleko ordenagailu-gelan manparak instalatzeko, 9.450 euroan.\nOrrialdea 26 nondik 44\n376 - 390 erakusten 648 emaitzetatik.


GESALTZA AÑANA-Araba - Poetak Maiatzean\nIbilbide poetikoa herriko plazatik Gatzagetara.\nMallorcatik etorritako Germán Terrón Fuentes eta Felicidad González Cantón poetak herrira joango dira. Duela hogeita hamar urte baino gehiagotik jarduera ludiko eta kulturaletan aritzen dira, baita ekitaldi poetiko eta musikaletan ere, hala nola, “Poemas a la Carta”, “Contigo y sin ti”, “Música y poesía en clave humana”edo "Femiversas".\nGaur egun “Poesía de pueblo en pueblo” (Poesia herriz herri) proiektua garatzen ari dira, Espainiako herri txikiak zeharkatzeko, topaketa poetiko, musikal eta parte-hartzailea eskainiz.\nErrezitatu beharreko poemak bertaratzen direnek hauta ditzakete. Errezitaldia Miriam Amarela kantautorearekin batera egingo da, abestiak eta musika tartekatuz. Errezitaldia amaitzean, mikro-irekiaren txanda irekiko da inguruko poetentzat eta, oro har, edozein istorio errezitatu, abestu edo kontatu nahi duten jendearentzat, hala nahi izanez gero, eta, horrela, topaketa parte-hartzaileagoa egingo da.\nFelicidad González Cantónek hiru poema liburu argitaratu ditu: “Versos despeinados y sin maquillar” (Editorial Círculo Rojo), “Yo sin tú” (Editorial Tarqus) eta “Vuelve querida loca” (Los libros del Mississippi).\nGermán Terrón Fuentesek honako poema-liburu hauek argitaratu ditu: “El Rastrillo de mi vida” (Editorial Círculo Rojo), “Reflexiones y poemas de un naufragio” (Editorial Taller del Poeta), eta “El rincón donde me habito” eta “El dios de los lagartos” (Huerga&Fierro Editores).\nAmarela (Miriam García García) Murtziako abeslaria da. Ahots propioa, sakona eta sentikorra du, eta artista gisa bereizgarri diren ahots-biraketa izugarriek zuzentzen dute. Haren letrak, gaztelaniaz idatziak, bizitzaz eta heriotzaz mintzo dira, gaur egun indarrean dagoen une espiritual eta sozialaz, zeinaren bidez, maitasunaren bidez alderdi guztietan, gure kontzientzia geure bilakaeran hedatzen dugun. Bere doinuek, sustrai xume eta izaera sendokoak, bere letren osagarri den magia sortzen dute bere esferarik perfektuenean. Argitaratutako diskoak: "El viaje de la luz" (2015) eta "Instinto" (2018).\nData eta ordua\t Maiatzak 22, Igandea 12:30\nKokapena\t Gesaltza Añana


San Balendin –\nJoan zaigu urteko bestarik menostuena. Nik, dena den, gustuko dut San Balendin eguna. Ez zait, behinik behin, normal-normal ospatzen ditugun bertze besta batzuk baino eskandalagarriagoa iduritzen, eta ez diot deus txarrik ikusten ondoan dugunari tarteka maite dugula ozenki adierazteari. Edozein egunetan, prefosta. Baita otsailaren 14an ere.\nGaurko gizartean gaizki ikusia dago norbaitenganako amodioa erakustea; edo ongi ikusia dago horrelako adierazpenak deitoratzea eta mespretxatzea. Maitasun erromantikoa omen; beraz, kontsumismo, matxismo eta horterismo iturria bertzerik ez. Edo iturri ez bada, bai bederen isla, edo sintoma. Ez dakit. Ez naiz teoria lacandarrean aditua.\nBitxia da, halere, animaliak, etxekoak batez ere, zenbat maite ditugun erratea, oihuka erratea ere, zilegi dela. Niri, berriz, aise kezkagarriagoa iduritzen zait zakurrei eskatzen eta eskertzen diegun amodio mota: otzana, mugarik eta baldintzarik eta gatazkarik gabea. Maitatua gurekin telebistako mandoagatik lehian ez aritzea bide da inportanteena. Ildo beretik, iazko apirilean gure zutabegileetan zutabegileenak idatzi zuen kontent zela pandemiak maitalerik gabe harrapatua zuelako: noizbehinkako larru-jotzeak ez zukeen justifikatuko balizko bikotekidea jasan beharra. Ez dakit, bada. Egotekotan, nor dago maitasun erromantikoaren ideiaren menpe, harreman perfekturik ez dagoelakoan harreman oro arbuiatzen duena, edo harreman oro akastuna dela onartuta egunero harreman horren baldintzak negoziatzen saiatzen den bikotea? Galdera erretorikoa da, jakina.\nNolanahi den ere, gaurko predikuarekin norbait asaldatzen hasia balitz, egon dadila trankil. Nik ere ez nuen atzoko besta ospatu.\n[Euskalerria Irratiko Metropoli Forala saioa, ‘Minutu bateko manifestua’, 2021ko otsailaren 15ekoa]\nbikote harrermanak, harremanak, maiatasuna, maitasun erromantikoa, san balendin, sexualitatea\nZer duzu buruan “San Balendin”-ri buruz\nKabe 2021-02-20 21:41\nGero eta zeharkago solastu behar izatea ere, Santi… Baina, lasai, harako poeta harek erraten zuen bezala, “ahopeka solastea solastea ere bada; bertzeek kanpatu eta bozgorailuari aditzea dute: nori eman bere gustukoa”.


Kode genetikoa hedatuta, bizidun erdisintetiko bat sortu dute - Elhuyar Aldizkaria\nHasiera » Albisteak » Kode genetikoa hedatuta, bizidun erdisintetiko bat sortu dute\n2014/05/07 309. zenbakia\nE. coli bakterioak nukleotido-pare sintetiko bat “bere egitea” lortu dute\nDNAren egitura hedatuaren irudikapena. X eta Y base-pare ez-naturalak berriak dira. Arg. Synthorx\nDNAk bi nukleotido-parez (lau nukleotido edo basez) osatutako alfabetoa erabiltzen du informazioa kodetzeko; bada, The Scripps Ikerketa Institutuko ikertzaileek hirugarren nukleotido-pare bat txertatu dute DNA-zati batean, eta, DNA zati erdiartifizial hori normaltasunez erreproduzitu da Escherichia coli bakterioetan, hainbat egunez. Ikerketaren emaitzak Nature aldizkarian argitaratu dituzte gaur, eta biologia sintetikoaren lorpen garrantzitsutzat jo dituzte.\nKaliforniako ikertzaileek dNaM:d5SICS nukleotido-pare ez-naturala erabili dute E. coli bakterioaren kode genetikoa hedatzeko. Base-pare hori DNAn txertatzea izan zen lehen erronka; kasu honetan, plasmido batean, DNA-zati zirkular batean. Ondoren, E. coli bakterioek plasmido erdisintetikoarekiko zer erantzun zuten neurtu, hura E. coli bakterioetan txertatuta, eta base-pare ez-naturalean aberatsa zen ingurunean jarrita.\nEmaitza ezin hobea izan zen: bakterioen erreplikazio-mekanismoak normaltasunez funtzionatu zuen, eta ez zituen nukleotido ez-naturalak bikoizketa-prozesutik baztertu. Inguruneko nukleotido-pareak erabili zituzten bakterioek, zelula hazi eta bikoiztu ahala, plasmido erdisintetikoa ere erreplikatzeko. Azken batean, bakterioek “bere” egin zituzten nukleotido ez-naturalak, berez, DNA-kodean ez dauden letrak.\nHau baino lehen, in vitro egindako esperimentuetan bakarrik lortu da nukleotido ez-naturalak kode genetikoan txertatzea, eta, ondorioz, aurrerapauso esanguratsutzat jo dute ikertzaile askok. EHUko Jose Antonio Rodriguez genetikariaren esanean, “egindakoak erakusten du base-pare sintetiko bat duten DNA-molekulak erreplikatu eta mantendu egin daitezkeela bakterio baten barruan”. “Milioika urtean zehar doitu den sistema biologiko batean zerbait erabat berria txeratzeko gai izan dira egileak. Oinarrizko zientziaren ikuspegitik, hori da nire ustez emaitzaren ekarpen handiena”, gehitu du.\nOndorio praktikoak ere baditu ikerketak, eta, aurrera begira, aplikazio-arlo berrietarako bide eman dezake. “Epe luzeko atxikipena lortzea izango da hurrengo pausoa” idatzi dute Texas Unibertsitateko Sistemak eta Biologia Sintetikoa zentroko Ross Thyer eta Jared Ellefson ikertzaileek Nature aldizkarian. “Behin lortuz gero organismo batek base-pare ez-naturalak onartzea, eta ez soilik jasatea, hurrengo pauso erabakigarria izango da frogatzea [base-pare horiek] RNAra transkribatu daitezkeela in vivo”, gaineratu dute.\nThyerren eta Ellefsonen esanean, horrek ezin konta ahala aukera zabalduko lituzke ingeniaritza genetikoaren arloan, esate baterako, aminoazido ez estandarrak nahieran kodetzeko bideak. Rodriguez ere “irrikitan” dago jakiteko bakterioak gai izango ote diren base ez-natural horiek gene-espresioaren prozesuan erabiltzeko, transkripzioan eta itzulpenean, ”horrela balitz, kode genetikoa nabarmenki zabalduko litzatekeelako, eta, hedatutako kode horrekin, printzipioz, posible izango litzateke aminoazido artifizialez osatutako proteina sintetikoak sortzea, ezaugarri eta gaitasun berriekin”. Izan ere, lau basez osatutako kode batetik seiz osatutako kodera pasatzeak aukera emango luke, 20 aminoazido beharrean, 172 erabiltzeko proteinak sortzeko.\nThyer eta Ellefson urrunago doaz: “Zergatik mugatu sei letraz osatutako DNAra?" galdegiten dute; “dNaM:d5SICS parea E. coli-n txertatzeko teknikak beste base pare batzuetarako ere balio badu, DNAren kodea hiru base-pare baino askoz gehiago heda liteke”. Oinarrizko galderetara eramaten ditu, horrek, ordea, bi ikertzaileak: kode hedatu baten aukerak hain handiak badira, zergatik oinarritzen da bizia bi base-paretan bakarrik? Informazio gehiago gordetzeko gaitasuna duten organismo erdisintetikoek gaitasun handiagoak izango dituzte, edo halako kode baten kostua jasanezina izango da?\nEHUko Jose Antonio Rodriguezek uste du kode genetiko hedatu baten balizko aplikazioen ondorio ekonomikoak ere aintzat hartzekoak direla. “DNA naturalean oinarritutako aurkikuntzak patentatzeko zailak izaten dira —ohartarazi du—; base-pare sintetikoak dituzten DNA-molekulak, berriz, erabat artifizialak izango lirateke, eta, beraz, patentatzeko errazagoak”.\nBizi artifiziala eta haren ondorioak. Alvaro Moreno, Logika eta Zientziaren Filosofia Saila. Biologiako Filosofia Taldea, IAS Research. EHU


Zigiluen posta-balioa: 2,84 €\nTiradaren ale-kopurua: 280.000 hojas bloque\nTarazonako Ortuko Gure Amaren katedralak, hasiera batean Hidriako Gure Amarena deitu zenak, orri-bloke bat du. Horretan, tenpluaren alboko bista bat irudikatzen da, perspektiban, gurutzaduraren gainean dagoen zinborioa nabarmentzen duena; zigiluan, berriz, dorrearen ikuspegi panoramiko bat ageri da.\nKatedralaren lanak 1162an hasi ziren, baina ez zen 1235era arte sagaratu. Jaime I.a Konkistatzailearen erregealdian tenplua hedatu egin zen eta XIV. mendean nabarmen hondatu zen, Bi Pedroen Gerra deritzona zela eta. Gero, Katedrala berreraiki egin zen. Hartara, mendeetan zehar zenbait lan jasan zituenez, estilo gotikoko, errenazimenduko eta estilo mudejarreko elementu arkitektoniko adierazgarriak eta berezkoak agertzen ditu.\nGurutzaduradun hiru nabe ditu, burualde erdizirkularra du eta girola bat du, albo-kaperekin. Horiez gainera, lau angeluko planta duen klaustro bat du, XVI. mendeko izardun gurutzeria-gangarekin, orobat elementu gotiko eta mudejarrak dituen dorre bat, XIV. eta XVI. mendeen artean eraiki zena.\nBarnealdean, nabarmentzekoak dira zinborio mudejarra, 1546 inguruan Alonso Gonzálezek errenazimenduko moduan apaindu zuena, orobat nabe zentrala eta izardun gurutzadura-gangaz estalitako besoak. Horiez gainera, azpimarratzekoa da errenazimenduko motiboak dituen pulpitua, Pedro de Cerdeñak 1506an egin zuena. Pieza horiei XVIII. mendearen bukaerako organo bat gehitzen zaie, baita erretaula Nagusia ere, Ortuko Gure Amari eskainita dagoena. Azken hori Diego Martínez eskultoreak eta Jaime Viñola mazoneroak egin zuten.\nKanpoaldean, nabarmentzekoa da, jadanik aipatu dugun kanpandorreaz eta zinborio mudejarraz gainera, arkupe nagusia, 1577an eraiki zena eta 1788an berregin zena. Hori gurutzaduraren iparraldeko besoan dago eta hor dago, halaber, San Pedro, San Pablo, San Atilano, San Gaudioso Tarazonako apezpikua, Karitatea eta Bertuteak sinbolizatzen dituzten kariatideak irudikatzen dituen portada interesgarria. Lan horiek guztiak Bernal del Fuego eskultorearen lana dira.


Laneratze-gizarteratzeko proiektua abian da zaurgarritasun egoeran dauden eskualdeko pertsonen alde\nAzpeitia, Azkoitia eta Zestoako udalen babesarekin, eta Izarraitz Lanbide Heziketa eta Zabaltzen Sarturekin elkarlanean, zaurgarritasun egoeran edo arriskuan dauden pertsonen enplegagarritasuna sustatzeko estrategia abian da Iraurgi Berritzen-en eskutik, Gipuzkoako Foru Aldundiaren ElkarEkin proiektu estrategikoen baitan finantziatuta dagoen "Urola Erdian ElkarEkinez Lanean" proiektuaren bidez.\nEskualdean, oinarrizko konpetentzien prestakuntza eta 2. Mailako Lanbide Zihurtagirien eskaintza indartzea da helburua, pertsona gehienek izan dezaten aukera lan merkatuan sarbidea izateko. Testuinguru honetan, pasa den irailak 28an, Azpeitiko Basazabal Jauregian, Oinarrizko Konpetentzia Formakuntza Ikastaroari, eman zaio hasiera, Zabaltzen Sarturen eskutik.\nAmaitutakoan, 15 parte-hartzaileek 2. mailako profesionaltasun-ziurtagirien ikastaroak egiteko aukera izango dute, eskualdeko industriaren eta zerbitzuen sektoreetan (zehazki, Soldadura eta Mendekotasuna duten Pertsonen Arreta, eskaera handia duten prestakuntza-profilak) duten ezagutza indartzeko. Ildo honetan ere, Izarraitz Lanbide Heziketaren eskutik, Soldadurako ikasketetan parte hartu ahal izango dute eta Azpeitiko Udalaren bitartez, Mendeko pertsonei arreta laguntza Lanbide Zihurtagiriaren, kurtso bakoitzeko 15 pertsona partehartzaileekin.\nIldo honetan, otsailean abian jarritako UrolanEkin Sarean, Urola Erdiko enplegu, prestakuntza eta arlo sozialeko hainbat eragile eta erakundeekin, eskualdeko egoeraren diagnostiko eta beharrak aztertu eta lehentasunezko ekintza lerroak adostu ziren, dagoeneko martxan hasi den ekintza plana aktibatuz, proiektu talde desberdinekin, zerbitzu sare integratu bat ahalbideratzeko persona hauentzat.


Lehenaren omenezko 50.a | EIBZko liburutegia\nLehenaren omenezko 50.a\n2015/10/22 -n Amaia-kargitaratuta\nIñigo Astiz / 2015-10-22 / 600 hitz\n1965ean lehen azoka antolatu zuten Gerediagako kideak omendu nahi ditu Durangoko Azokak bere 50. urteurrenean. Urtemugak apaldu egin du finantzaketari eta azoka ereduari buruzko eztabaida.\nMende erdia betetzeak eskaintzen duen talaiatik egin dute aurtengo Durangoko Azokaren aurkezpena Gerediaga elkarteko arduradunek: begi bat egindako bideari begira, eta beste begia egiteko geratzen denari so. Izan ere, 50. aldia izango du aurtengoa azokak abenduaren 4tik 8ra bitartekoa, eta azken urteetan baino egun bete gehiagoko programazioa prestatu dute. Lehen urratsa egin zutenak omenduko dituzte urteurrenean, eta 1965ean Gerediaga elkartea eta Durangoko Azoka sortu zutenei emango diete aurtengo Argizaiola saria. Azokaren historia biltzen duen liburu bat ere kaleratuko dute, bestalde, Jesus Mari Arruabarrenak bildutako testigantzekin eta Joseba Sarrionandia idazlearen gogoetekin. Eta horiek izango dira atzera begira egingo dituzten keinu nagusiak, baina etorkizunera ere begiratzeko baliatu nahi dute aukera. Nerea Mujika Gerediaga elkarteko lehendakariak azaldu du gogo hori: «Mugarri hau etorkizunaren oinarri sortu nahi dugu».\nUrteurrenarekin alde du haizea aurten azokak. Iaz, finantza egoera «larrialdikoa» zela azaltzera joan ziren Gerediaga elkarteko kideak Gasteizko legebiltzarrera, eta erakundeek azokari bideratu beharreko diruari eta azokaren ereduari buruzko eztabaidek markatu zituzten irekiera aurreko hilabeteak. Halakorik ez, ordea, aurtengoan. Guneekin lankidetzan antolatu du egitaraua Gerediaga elkarteak aurtengoan ere, eta orain arteko ereduari eutsiko dio. Datu zehatzen faltan, gainera, inpresio orokorra aipatu zuen Mujikak atzo Durangoko Landako gunean egindako aurkezpen ofizialean. «Erakunde publikoen aldetik eta erakunde pribatuen aldetik igarri dugu laguntza gehiago jaso dugula, kontuan hartuta 50. urteurrena dela aurten. Igarriko dugu hori gure kontuetan, eta igarriko duzue zuek ere azokan».\n150.000 euro. Zehatz, datu hori aipatu zioten Gerediaga elkarteko kideek Eusko Jaurlaritzari iazko legebiltzarreko agerraldian, eta hain zuzen ere kopuru hori bideratuko dute aurten azokarako bai Gasteizko gobernuak, eta bai Bizkaiko Foru Aldundiak. Atzo bertan aipatu zuten datua Durangon Cristina Uriarte Eusko Jaurlaritzako Hezkuntza, Hizkuntza Politika eta Kultura sailburuak eta Ana de Castro Bizkaiko Foru Aldundiko Euskara Zuzendariak. De Castrok lehenik: «Euskaldunon nortasuna gure hizkuntzarekin eta kulturarekin eraikitzen da, eta horregatik berresten dugu apustua». Eta Uriartek ondoren: «Bizirik irautea zati batean behintzat erakundeoi dagokigu». Aitziber Idigoras Durangoko alkateak azaldu zuenez, iaz 15.000 euro gehiago bideratu zituzten azokarako, eta aurten kopuru berari eutsi diote: 45.000 euro bideratuko ditu, guztira, beraz.\nGerediaga elkarteko kideek eskertu egin nahi izan zituzten erakunde publikoekin batera azoka laguntzen duten enpresa pribatuak eta azokan parte hartzen duten eragile guztiak. Edonola ere, aurrekontua erabat zehaztean haren berri emango dutela adierazi zuten, eta litekeena da bertan 50. azoka lagunduko duten talde eta erakunde gehiago aipatzea.\nJose Luis Zumeta margolariak aurtengo azokarako egindako kartela ere aurkeztu zuten atzo. Lau urte badira, izan ere, azokako kartela egiteko ardura euskal sortzaile bati eskatzen hasi zirenetik, eta usurbildarrari egin zioten aurten gonbita. Ez kasualitatez. Txelu Angoitia kartela aukeratzeko arduradunak azaldutakoaren arabera, Zumeta kide izan zuen Gaur artista taldeak datorren urtean 50. urteurrena izango duela ere izan zuten gogoan proposamena hari egiterakoan. Eta, antolatzaileek azaldu dutenez, pozez hartu zuen sortzaileak enkargua.\nGrisa da lanaren oinarria, baina barrualdean koloretsua da irudia, eta Zumetaren eskua igar daiteke nabarmen bertan ageri diren figuren atzean. Artista ez zen aurkezpen ekitaldian egon, baina haren hitzak bildu zituzten antolatzaileek. Zumeta: «Ilusio handia egin zidan eskaria jaso nuenean, azoka oso garrantzitsua baita euskal kulturarentzat, eta baita arte plastikoentzat ere». Eta argia da irudiaren asmoa, sortzailearen hitzetan: «Burutazioa azkar sortu zitzaidan. Hasieran ez nuen ideia zehatzik, baina segituan hartu zuen giro bat: atsegina, deigarria, ederra… Jendea erakartzeko helburuarekin egin dut». 50. azokako pieza berak sortzea ere berezia izan da, Zumetaren arabera. «Azokak gero eta indar gehiago dauka, gero eta hobeto antolatzen da, gero eta oihartzun zabalagoa du… Berezia izan da niretzat lan hau egitea».\nMende erdiaren talaia irudi berrikuntzarako ere baliatu nahi izan dute Gerediaga elkartekoek. Atzo aurkeztu zuten bezala, DA! izango da aurrerantzean azokaren marka, Durangoko Azoka izenaren hitzetako lehen hizkiekin jolastuz.\nKategoria Azalpen testua, Berria egunkaria, D eredua, Euskara, Kultura, etiketak 50.urteurrena, Durangoko azoka, Gerediaga elkartea, Jose Luis Zumeta by Amaia. Gorde lotura.


Girizia Mendi Taldeko kideak primeran ibili dira Tarragonan | El Diario Vasco\nOiartzunGirizia Mendi Taldeko kideak primeran ibili dira Tarragonan\nGirizia Mendi Taldeko kideak primeran ibili dira Tarragonan\nGirizia Mendi Taldeko lagunak, Tarragonako ibilaldian. / BASTEROBERRI\nBASTEROBERRI OIARTZUN. Sábado, 5 mayo 2018, 11:20\nGirizia Mendi Taldeko kideak primeran ibili dira Tarragonan. «Bost eguneko zeharkaldia egin dugu eta oso paraje ederrak ezagutu ditugu ibilaldian parte hartu dugun 55 lagunok», adierazi du Itziar Iñarra Girizia mendi taldeko arduradunak. Oiartzungo espedizioak hiru txango egin ditu guztira. Lehendabiziko egunean, Els Ports izeneko bazterrak zeharkatu zituzten, Arnes-Beseit-Peña Galera zeharkaldian; bigarrenean, Sierra de Pandols inguruak bisitatu zituzten; azkenik, itsasertzetik barrena ibili ziren L´Atmella eta L´Ampolla arteko ibilaldia egiten.\nIrteera turismoa egiteko ere baliatu zuten 55 lagunek. Besteak beste, Gandesako Celle kooperatiba ezagutu zuten, baita bertako ardoa probatu ere. Era berean, Ebroko guduari buruzko azalpenak bertatik bertara jaso zituzten. Izan ere, Espainiako Gerra Zibilan jazo ziren gudu guztien artean handiena Ebroko haranaren behe ibarrean gauzatu zen, Tarragonako mendebaldean dagoen Terra Alta eskualdean hain zuzen.\nEskalada ikastaroak astelehenean hasiko dira Elorsoro kiroldegian Leire Galdos finalerdietarako sailkatu da Euskal Herriko pala txapelketa irekian


Donostia Zinemaldia :: Magonia\nAsteoro, seme batek bere aita bitxiari bisita egiten dio uharte batean. Aitak liluratuta dauka semea Magonia izeneko toki bati buruzko istorioekin. Elkarrekin itsasontzi itxurako kometa bat egiten dute euren irudimena hegaldatuz. Istorio hauen bidez, mutikoak aitaren begiz ikusten du mundua, estreinakoz honen pasioaz eta hauskortasunaz jabetzen delarik. Aita-semearentzat, Magoniak amets eta desira atzemanezinak irudikatzen ditu, baita hodeiez haraindi dagoen toki magiko batera ihes egiteko aukera ere.\nINEKE SMITS Rotterdam, 1960. Londresko National Film and Television School delakoan ikasi ondoren, Rotterdameko zinemaldian proiektatu zituzten fikziozko laburmetraia batzuk zuzendu zituen. 90eko hamardako erdialdeaz gero, Smitsek Arthur Japin idazlearekin estuki kolaboratzen du. The Cloud Factory (1997) laburmetraia egin ondoren -Magonia bezala, Japinen kontakizunetan oinarritua-, proiektu handizaleago bati ekitea erabaki zuten, eta emaitza Ineke Smitsen honako lehen luzemetraia izan da.


Dena bekatu zen - Ahotsak.eus\nDena bekatu zen\nDena bekatu zen
Dena bekatu zen lehen. Gauerditik aurrera baraua egin behar zen, eta Jauna hartu aurretik ezin zen urik edan ordubetean. Santa Mariako aitorlekuak. Astero konfesatu behar zen. Kongregazioak. Lokalak behar ziren elizako gazteentzat. Mutilek laugarren igandean meza zuten. Aste Santuan ezin zen abestu, eta prozesioak zeuden.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-011-036 kodeko bideoa nahi duzula aipatzea: ahotsak@ahotsak.eus\nDena bekatu zen lehen. Gauerditik aurrera baraua egin behar zen, eta Jauna hartu aurretik ezin zen urik edan ordubetean. Santa Mariako aitorlekuak. Astero konfesatu behar zen. Kongregazioak. Lokalak behar ziren elizako gazteentzat. Mutilek laugarren igandean meza zuten. Aste Santuan ezin zen abestu, eta prozesioak zeuden.\nGaia(k): Ohiturak eta bizimodua » Erlijioa » Elizaren indarra , Ohiturak eta bizimodua » Erlijioa » Kongregazioak , Erlijioa » Ohiturak eta bizimodua » Eliza giroko ospakizunak » Aste Santua , Ohiturak eta bizimodua » Erlijioa » Eraikuntza erlijiosoak\nLakutera neska laguntza\nArreba mojak 10.000 pezetako dotea ordaindu behar\nOspitalea; Dorletako eliza\nElizako konfesio eta sermoiak\nErlijioarekin zerikusia duten ohitura zaharrak\nSan Rafaelen igandero erromeria


Hedabideak, multimedia ez ezik, multiproduktu euskarri izatera | Gizartea | Berria\nHedabideak, multimedia ez ezik, multiproduktu euskarri izatera\nJuan Varela eta Vicent Partalen ustez, komunikabideek Interneten egin behar dute apustua, informazioa gaika eskaintzeari garrantzia emanda. "Komunikabideek publikoa ez dute ikusi behar masa homogeneo bezala". 'Hedabideak etorkizunean, biharko prentsa eta Internet' jardunaldiak egin dituzte Andoainen, EKTk antolatuta.\n2009ko maiatzak 22\n=iHedabideak etorkizunean, biharko prentsa eta Internet=i. Gai horrekin antolatu ditu gaur Euskarazko Komunikazio Taldeak (EKT) jardunaldiak Andoainen (Gipuzkoa), Martin Ugalde Kultur Parkean, eta partaideak bat etorri dira: egunkariaren indarra eta presentzia gutxituz joango da, eta Internetena handituz. Ez da nobedadea, hori gaur egun jakina da. Nola da kontua. Vicent Partal =lVilaweb==http://www.vilaweb.cat/=l Kataluniako atariko arduradunak eta Juan Varela kazetari, kontsultore eta =lPeriodistas 21==http://periodistas21.blogspot.com/=l webgunearen kudeatzaileak ez dituzte ikuspuntu berak gai denetan. Varelak Interneteko erabiltzaileen parte-hartzeari eta sare sozialak sortzeari ematen dio, batik bat, garrantzia, hedabide estandarretako edukiak "oinarri" hartuta. Partali ez zaio hainbeste gustatzen sare sozialak sortze hori, "nahasmen handia baitago, sare askok ez dutelako ezer sozialitek; kontuz ibili behar da interkazioarekin". Varelak esan du ona dela hedabide taldeek gaur egun multimedia izateko pausoak ematea baina, haren ustez, haiek "multiproduktu euskarri" izateko egin behar dute urratsa. Komunitate propioak sortzearen garrantzia azpimarratu du, gai tematikoak sortzea... "gai horiek-eta interesatzen zaizkion jendeak elkarren berri izateko Interneten, euren arteko harremanak eratzeko". Sare sozialak, azken batean. "Beraz, komunikabideek publikoa ez dute ikusi behar masa homogeneo bezala. Komunikazioaren eredu aldaketa behar da, publiko desberdinak daudela ohartuz eta jendeari parte hartzeko aukera emanez". Ondorioz, komunikatzeko modua "errotik" aldatu behar dela uste du =iPeriodistas 21=i-eko kudeatzaileak. "Horrela joango dira hedabideak esparruak zabaltzen eta eraginkorragoak izaten". Horrekin denarekin, Varelaren iritziz, informazioa ez da gaur egun bezain instituzionala izango. Eta hedabideen gastuak murriztu egingo dira, "erredakzioak txikiagoak izango baitira". Hala, "negozio eredu berriak bilatu beharko dira". =bPartalen erantzuna=b "Baina Interneko erabiltzaile horien parte-hartze mota ez da kazetaritza", erantzun dio Partal =iVilaweb=i atariko arduradunak. "Kazetariak irizpide periodistikoak jarraituz informazioa ematen jarraitu behar du. Hori bai, dagoeneko aitortuz zentroa ez dela bera, irakurleek boterea eskuratu dutelako". Partal ados dago paperean ere informazio "pertsonalizatua" eman beharko dela aurrerantzean; "esaterako, kirola nahi duenari, kirola baino ez emanez". =iIl Flogio=i Italiako egunkaria aipatu du adibide modura: "Politika, ekonomia eta kultura baizik ez ditu ematen. Tirada txikia du, egunkari garestiagoa da, ekoizpen mugatua dauka, baina ondo doakio". Iritzia ere sakon landu behar dute egunkariek, Partalen arabera. Halaber, Interneten edukiak gaika eman behar direla uste du. Egunkariek, azken batean, aldizkari izatera pasatu beharko dutela iritzio dio. "Eguneko abisteak, Internetera. Eta egunkariek erreportajeak-eta eman ditzatela, iritzia... Gainera, egunkariaren tamainua txikiagoa izango da". Multimediaren alde egiten du =iVilaweb=i-eko buruak, eurek hala funtzionatzen dutelako: Interneteko albistegia eta telebista dituzte, mugikorrez albisteak igortzen dituzte, irrati bidez.. "Eta dena izen berarekin. Marka bakarra eduki behar dute taldeko hedabide denek". Bi haien hitzaldien ostean, =iNola egokitu eskaintza XXI. mende hasierako errealitate eta beharretara?=i =lmahai-ingurua==http://www.berria.info/albisteak/33954/Nola_egokitu_eskaintza_XXI._mende_hasierako_errealitate_eta_beharretara.htm=l izan da. Kideak: Aitor Zuberogoitia (Mondragon Unibertsitatea), Jon Mu�oa (Deustuko Unibertsitatea) eta Jose Ignacio Armentia (EHU). Moderatzailea: Lorea Agirre (kazetaria eta unibertsitateko irakaslea). BERRIA.INFOk zuzenean eman ditu jardunaldiak. Martin Ugalde Kultur Parkeko aretoa dena bete da.\n'Nola egokitu eskaintza XXI. mende hasierako errealitate eta beharretara?'\nBIDEOA. Unibertsitate irakasleen mahai-ingurua\nBIDEOA. Partalen eta Varelaren hitzaldiak


Zelulosari aterabideak topatzen - Gipuzkoako Hitza\nZelulosari aterabideak topatzen\nAzpeitian dago zelulosa zuntzen ikerketarako Europako laborategirik aurreratuenetako bat, Tecnaliaren egoitzan. Oraintsu arte ia papergintzan bakarrik erabili izan duten lehengai natural horren gaitasunak aztertzea eta merkaturatzeko bide berriak bilatzea da hango ikerlarien egitekoa.\n2021, maiatzak 07 Albisteak, Ekonomia, gipuzkoa, Gizartea 165\nZelulosa ezinbesteko lehengaia da papergintza industriarentzat. Landareetatik eta zuhaitzetatik ateratzen den polimero natural hori erabiltzen dute papera eta orea ekoizteko. Baina beste aterabide batzuk ere izan ditzakeela uste dute Tecnaliaren Azpeitiko egoitzako ikertzaileek, eta horretan ari dira lanean: zelulosaren gaitasunak ikertzen eta merkaturatzeko bide berriak topatzen. Ez dira hasiberriak, badaramatzate hamar bat urte horretan, baina laborategia handitu eta makineria berria sartu dute orain, eta, horri esker, zelulosaren ikerketarako Europako laborategirik aurreratuenetako bat eraiki dute. Kimikan eta materialen teknologian ibilbide luze bezain esanguratsua duten zazpi ikertzaile aritzen dira lanean; taldeburua Alvaro Tejado da, eta ikertzaileetako bat, Maider Azpeitia.\nZelulosaren aukerak aztertzeko zelulosa zuntzak hainbat modutara manipulatzen dituztela esan du Azpeitiak: fisikoki zein kimikoki. “Batetik, zelulosa zuntzak hartu eta nanozelulosa zuntz bihurtu arteko prozesu fisikoa gauzatzen dugu laborategian, eta, bestetik, prozesu kimikoen bidez, funtzionalizatu egiten ditugu”.\nProzesu fisikoa azaltzeko, Azpeitiak zelulosa zuntzen jatorriaz eta egituraz hitz egin du aurrena: “Landareen eta zuhaitzen biosintesi prozesuan sortzen dira zelulosa zuntzak. Zuntz horiek, aldi berean, multzokatuta dauden zuntz txikiago batzuez osatuta daude. Eskalan jaitsiz joaten bagara, mikrozuntzak lortuko ditugu, eta, are gehiago jaitsiz gero, nanozuntzak. Zelulosaren polimero katearen zatirik txikiena lirateke nanozelulosa zuntzak, eta guk horiekin lan egiten dugu, batez ere”.\nLaborategiko protagonista berriari esker lortzen dituzte zuntz horiek; Masuko izeneko makinarekin, hain zuzen. “Errota bat da Masuko, eta irin errota batek bezala funtzionatzen duela esan genezake”, azaldu du Azpeitiak. Energia fisikoa baliatuz, zelulosa zuntzak ehotzen joaten da. “Irin errota batek bezala, Masukok ere bi harri ditu, eta bi harri horien artetik pasarazten ditugu zelulosa zuntzak, moztu beharrean, birrintzeko”. Horrela lortzen dute nanozuntzek beren luzera eta propietateak mantentzea.\nBaina zer du Masukok horren berritzailea izateko? “Masukok modua ematen du gure nanozelulosa ekoizpena laborategi mailakoa baino pixka bat handiagoa izateko, ezinbestekoa zenbait aplikazio balioztatzeko”. Gainera, nanozelulosa kantitate handiagoan ekoitzi ahal izateko, bonba bidezko elikadura sistema automatiko bat jarri diote makinari.\nMasukoz gain, prozesu kimikoak gauzatzeko baliabideak ere badituzte laborategian. Izan ere, behin fisikoki nanozelulosa zuntzak lortuta, haiek izan ditzaketen aplikazioak prozesu kimikoen bidez aztertzen dituzte. “Azpeitian martxan jarri dugun laborategian mikro eta nano tamainetako zelulosa zuntzak ekoitzi ditzakegu, eta, gainera, zuntzen kimikan lan egin dezakegu, horien izaera aldatzeko tratamendu kimikoak eginez. Bi gauza horiei esker, Espainian eta Europan lan horietako gaitasun handienetakoa duen guneetako bat da gurea”, zehaztu du Tejadok.\nNanozelulosak hamaika erabilera izan ditzakeela esan du Azpeitiak, materialak berak dituen propietate bereziengatik. “Polimero natural bat izanik, jasangarria da, eta modua ematen du aplikazio ezberdinetan gehigarri gisa erabiltzen diren polimero artifizial eta plastikoak ordezkatzeko. Alde du oso material arina dela, baina, aldi berean, loditasuna eta konsistentzia ere eman diezaiokegula”. Adibideak ere jarri ditu: “Nanozelulosa erabil daiteke isolamendu termikorako. Laborategi hau eraikuntza atalaren barruan dagoenez, orain arte egin ditugun garapenetako askok eraikuntzako materialekin izan dute zerikusia, baina beste era askotako produktuak ere garatu daitezke nanozelulosarekin; esaterako, gehigarri gisa erabil daiteke medikuntzako diagnosi makinetan, pinturetan, 3D inpresioan eta abar”.\nEraikuntzako materialen esparruan ez ezik, packaging edo paketegintza sektorean ere “etorkizun handia” duen materiala dela gaineratu du Tejadok, eta orain eskuartean dituzten proiektu gehienak esparru horretakoak direla. “Lan gehien papergintza industriako enpresentzat egiten ari gara”. Zergatia ulertzeko, sektore horrek azken urteetan izan duen bilakaeraren inguruko zertzelada batzuk eman ditu: “Gipuzkoa eta Euskadi lurralde papergileak izan dira historikoki. Azken urteotan, baina, sektore hori aldaketa eta garapen prozesu sakonean murgilduta dago, nola munduan hala hemen. Bioekonomia deritzon ekoizpen eta kontsumo paradigma berriaren erdigunean kokatzen ari da sektorea, eta hor gaude gu”.\nBilakaera horretan, Tecnalia papergintza enpresen bidelagun dela azpimarratu du Tejadok. “Enpresa horiei laguntzen diegu, batetik, sortzen dituzten hondakinak birbalioztatzen, eta, bestetik, ekoizten zituzten paperen propietateak hobetzen ere laguntzen diegu”. Haren hitzetan, papergintza sektorearen barruan, bada hazkunde bete-betean den azpisektore bat: “Paketegintzarena. Sektore horrentzat lan asko egiten ari gara”.\nBi ikertzaileek azaldu dutenez, Europan “apustu irmoa” egiten ari dira ekonomia zirkularra sustatzeko, nola ekoizpenean hala kontsumoan. “Eta, ekonomia zirkularraren barruan, bioekonomiaren alde egiten ari dira. Etorkizunean petrolioarekiko mendekotasuna murriztea eta baliabide jasangarriak sustatzea da helburua, petroliotik eratorritakoen ondoan. Eta hor geundeke gu, baliabide natural eta jasangarrietatik produktuak sortzen, petroliotik eratorritakoak ordezkatzeko”, esan du Azpeitiak.\nBi negozio eredu\nTecnaliako laborategian ikerketa proiektuen bidez lan egiten dutela azaldu du Tejadok, eta bi negozio eredu dituztela: “Bat da enpresei zerbitzua ematea. Kasu horretan, enpresei lehiakorragoak izaten laguntzen diegu ekoizpen prozesua hobetuta edo merkaturatu ditzaketen produktu berriak eskainita”. Bestea, berriz, garapen teknologikoak euren aldetik egitea litzateke. “Lehiaketa publikoetan parte hartu eta finantzaketa publikoa eskuratuta. Prozesua espero bezala joaten bada, ikerketa horren emaitza patentatu egiten dugu, gerora sortu dugun teknologia hori merkaturatzeko”.